title: Kuusankosken vaakuna

text: Kuusankosken vaakunassa on punaisella kentällä hopeinen kuusi, jossa on kolme kultaista käpyä. Kuusi kuvastaa paperiteollisuuden raaka-ainetta ja alueen kuusivaltaisuutta. Kävyt symboloivat kolmea asutuskeskusta, Kuusankoskea, Kymintehdasta ja Voikkaata.


title: Kuusankosken vaakuna

text: Vaakuna muuttui epäviralliseksi kotiseutuvaakunaksi vuonna 2009 Kuusankosken liityttyä osaksi Kouvolan kaupunkia.


title: Alankomaat lasten Eurovision laulukilpailussa

text: Alankomaat on osallistunut lasten euroviisuihin vuodesta 2003 lähtien joka kerralla. Sen paras sijoitus on vuodelta 2009, kun Ralf Mackenbach voitti Kiovassa järjestetyt kisat kappaleella "Click Clack". Maan huonoin sijoitus on vuodelta 2015, kun Shalisa sai kappaleellaan "Million Lights" 35 pistettä. Alankomaat sijoittuivat tällöin viidenneksitoista.


text: Alankomaat on järjestänyt kilpailun vuosina 2007 ja 2012.


title: Kiinalaiset juhlapäivät

text: Suurinta osaa perinteisistä kiinalaisista juhlista (jié, perinteinen: 節; yksinkertaistettu: 节) vietetään kuukalenterin mukaan.


title: Armenia lasten Eurovision laulukilpailussa

text: Armenia on osallistunut Lasten Eurovision laulukilpailuun kaksitoista kertaa, ensimmäisen kerran vuonna 2007. Tuolloin Arevik esitti kappaleen "Erazanq" ja sai 136 pistettä sijoittuen toiseksi. Armenia oli vain yhden pisteen päässä koko kilpailun voitosta. Myös vuonna 2009 Armenia sijoittui toiseksi, kun Luara Hayrapetyan lauloi kappaleen "Barcelona". Silloin Armenia jakoi kakkossijan Venäjän kanssa. Vuonna 2010 Armenia voitti kilpailun Vladimir Arzumanjanin kappaleella "Mama".


text: Vuonna 2011 kilpailu järjestettiin Jerevanissa, Armenian pääkaupungissa.


title: Safiiritetra

text: Safiiritetra eli kolumbiantetra ("Hyphessobrycon columbianus") on näyttävä tetroihin kuuluva kala, jota on alettu kasvattaa myös akvaarioissa.


title: Safiiritetra

text: Safiiritetra muistuttaa vartalon muodoltaan lahnaa. Sen vartalo on metallinhohtoinen sininen, ja suuret evät kirkkaan punaiset. Kala kasvaa noin 7 cm pitkäksi.


title: Safiiritetra

text: Safiiritetra on kotoisin Etelä-Amerikasta: sen kotipaikkoja ovat tieteellisen nimen mukaisesti Kolumbia, Rio Acandi, Darien, ja Atlantinpuoleinen rannikkoseutu. Se elää pienissä puroissa. Useimmat kaupoissa myytävät safiiritetrat ovat vankeudessa syntyneitä.


title: Safiiritetra

text:
Kala sopii seura-akvaarioihin. Jotkut ovat havainneet sen olevan aggressiivinen muita lajeja kohtaan, toiset todenneet rauhalliseksi.
Safiiritetra on pääosin lihansyöjä.


title: Valkealan vaakuna

text: Valkealan vaakuna on Valkealan kunnan tunnus. Sen on suunnitellut heraldikko Olof Eriksson vuonna 1952.


title: Valkealan vaakuna

text: Valkealan vaakunassa on mustassa kentässä tyvestä nouseva hopeinen, kolmikielekkeinen liekki.


title: Valkealan vaakuna

text: Vaakunan aihe viittaa sekä Valkealan nimeen että sen syntyhistoriaan. Kunnan synnystä on olemassa monia erilaisia kertomuksia, joissa kaikissa on keskeisenä teemana kaskitulen eli valkean näkyminen muille asuinsijoille. Liekkikuvion voi siten ymmärtää kuvastavan kaskiviljelyä. Musta ja hopea ovat perinteiset Kymenlaakson värit. Vaakuna muuttui epäviralliseksi kotiseutuvaakunaksi 2009 Valkealan liityttyä Kouvolan kaupunkiin.


title: Noël Mamère

text: Noël Mamère (s. 25. joulukuuta 1948) on ranskalainen vihreä poliitikko. Hän oli vuonna 2002 presidenttiehdokkaana, mutta sai vain 5,25 % äänistä.


title: Noël Mamère

text: Mamère tuli jo ennen uraansa huippupolitiikassa tunnetuksi Antenne 2:n uutisankkurina. Hän on istunut Kansalliskokouksen jäsenenä vuodesta 1997 ja toiminut Bèglesin pormestarina vuodesta 1989.


title: Noël Mamère

text: Mamère oli merkittävässä asemassa "Génération Écologie" -puolueessa ennen joutumistaan erotetuksi vuonna 1994. Hän perusti oman puolueensa "Convergences écologie solidaritén", joka kuitenkin liitettiin "Les Vertsiin" vuonna 1998.


title: Taivaalliset rungot

text: 10 taivaallista runkoa (天干, pinyin: tiāngān) ovat vanhimmat tunnetut kiinalaiset ajan laskemiseen käytetyt merkit.


title: Taivaalliset rungot

text: Professori Guo Moruo (郭沫若) esitti 1940-luvulla julkaistussa kirjassaan 郭沫若全集考古编 (Guō Mòruò quánjí kǎogǔ biān eli Guo Muruon arkeologisten kirjoitusten kokoelma), että taivaalliset oksat olisivat tulleet käyttöön eri aikona. Hänen mukaansa rungot jiasta dingiin esittävät kalan osia ja tulivat käyttöön aikana, jolloin ihmiset saivat elantonsa kalastuksesta ja metsästyksestä. Rungot wusta guihin esittäisivät aseita ja maanviljelyssä käytettyjä työkaluja ja olisivat peräisin myöhäisemmältä ajalta, jolloin maanviljely kehittyi.


title: Taivaalliset rungot

text: Nykytutkija Tang Hanin mukaan Shang-dynastian tärkein heimo oli nimeltään Jia ja ensimmäisen heimopäällikön nimi oli Shang Jia 上甲. Kun heimot vuorotellen tulivat uhraamaan jumalilleen ja esi-isilleen, Jia-heimon vuoro oli viikon ensimmäisenä päivänä. Tämän vuoksi ensimmäinen päivä oli jiari (甲日 jiǎrì, jia-päivä). Näin päivät olisivat saaneet nimensä ja "jia" merkityksensä "ensimmäinen".


title: Taivaalliset rungot

text: Shang-dynastian aikana ainakin kuninkaille annettiin kuoleman jälkeen nimi, jonka toisena osana oli yksi taivaallisista rungoista.


title: Taivaalliset rungot

text: Shang-dynastian aikaisen tarun mukaan taivaalla oli alun perin kymmenen aurinkoa. Taivaalliset rungot ovat näiden aurinkojen nimet. Joka aamu yksi auringoista nousi taivaalle nimilistan kuvaamassa järjestyksessä. Tämä kierto muodosti 10-päiväisen viikon (旬 xǔn).


title: Taivaalliset rungot

text: Myöhemmin taivaallisiin runkoihin liitettiin viiden elementin yin-yang-vaiheet.


title: Taivaalliset rungot

text: Shang-dynastian ajalta peräisin olevat oraakkeliluukirjoitukset osoittavat, että taivaalliset rungot on jo tuolloin liitetty maallisiin oksiin ja näin muodostettu jiazi-kalenteri, joka on jatkuvasti käytössä kuu- ja aurinkokalenterien ohessa. Se on usean kiinalaisen astrologisen menetelmän perusta.


title: Taivaalliset rungot

text: Taivaallisia oksia käytetään myös määrittelemään ilmansuuntia.


title: Taivaalliset rungot

text: Fengshuissa käytetyn luopanin eli kompassin kehä jaetaan 24 "vuoreen" (山 shān). Pääilmansuuntien molemmin puolin olevat vuoret on nimetty kahdeksan taivaallisen rungon mukaan. Wu- ja ji-runkoja ei käytetä, koska ne edustavat maata itseään, keskusta, josta katsotaan eri suuntiin.


title: Taivaalliset rungot

text: Taivaalliset oksat ovat yksi kiinalaisen lääketieteen välineistä. Ihmisen syntymäajan neljän pilarin kartan rungoista ja oksista voidaan määritellä synnynnäiset fysiologiset heikkoudet ja vahvuudet. Tämän avulla voidaan analysoida hoidettavan taudin syy sekä sopivin tapa hoitaa sitä.


title: Taivaalliset rungot

text: Jokainen runko edustaa tiettyjä ruumiinosia sekä viiden elementin energiaa, joka hallitsee meridiaaneja.


title: Taivaalliset rungot

text: Vuoden taivaalliset rungot kuvaavat voimassa olevaa taivaallista energiaa, joka vaikuttaa säähän. Tällöin rungoille annetaan viiden elementin määreet eri tavoin.


title: Taivaalliset rungot

text: Taivaallisia oksia käytetään Kiinassa, Koreassa, ja Japanissa lukuina erilaisissa luettelointia vaativissa tehtävissä:Lisäksi Koreassa (erityisesti IT-alalla) merkkejä gap (甲) ja eul (乙) käytetään virallisissa sopimuksissa osoittamaan suurempaa ja pienempää sopimuksen osapuolta.


title: Ryan Villopoto

text: Ryan Villopoto (s. 13. elokuuta 1988) on yhdysvaltalainen kilpailu-uransa päättänyt motocross- ja supercross-kuljettaja. Hän voitti Kawasakilla American Motorcyclist Associationin mestaruuden Lites-luokassa vuosina 2006 ja 2007. Kausi 2015 jäi hänen viimeiseksi kaudekseen. Viimeisenä kautenaan hän ajoi motocrossin MM-sarjassa Monster Energy Kawasaki racing teamissa. Villopoto ilmoitti hänen kilpailu-uransa päättämisestä kauden 2015 puolivälissä. Hän on kotoisin Poulsbosta Washingtonista.


title: Maalliset oksat

text: 12 maallista oksaa () ovat vanhimpia kiinalaisessa ajanlaskussa käytettyjä merkkejä taivaallisten runkojen ohessa. Shang-dynastian aikaisista oraakkeliluukirjoituksista voi nähdä, että jo tällöin oksat ja rungot oli yhdistetty jiazi-kalenteriksi, jolla on laskettu päiviä.


title: Maalliset oksat

text: Oletetaan, että 12 oksan laskutapa on saanut alkunsa Jupiterin n. 12-vuotisen kierron vuosien laskemisesta. Jupiteria kutsutaan myös vuositähdeksi (歳星 suìxīng). Maalliset oksat ovat ns. vasta-Jupiter eli ne kulkevat päinvastaiseen suuntaan kuin Jupiter.


title: Maalliset oksat

text: Vaihtoehtoisen selityksen tarjoaa Jonathan M. Smith, joka esittää, että oksat olivat alun perin kuunvaiheiden merkintöjä.


title: Maalliset oksat

text: Kahtatoista kuukautta oli luonnollista kutsua maallisten oksien nimillä. Maalliset oksat kuvaavat kiinalaisen aurinkokalenterin mukaisia kuukausia. Tosin monet sekoittavat aurinko- ja kuukalenterit keskenään ja soveltavat oksia virheellisesti kuukalenterin kuukausiin. Tämä on tavallista kiinalaisten ja muiden Kauko-Idän kansojen keskuudessa.


title: Maalliset oksat

text: Vuorokausi jaettiin 12 tuntiin (yhden tunnin kesto on kaksi länsimaista tuntia), joten myös ne oli helppo nimetä oksien mukaan.


title: Maalliset oksat

text: Maallisia oksia käytetään myös osoittamaan ilmansuuntia kiinalaisessa kompassissa, luopanissa. Kun tarvittiin tarkempia suuntamääreitä, jokainen neljästä pääilmansuunnasta jaettiin edelleen kolmeen pienempään osaan. Ne nimettiin sen kuukauden maallisen oksan mukaan, jonka aikana Otavan kahva osoitti kyseistä suuntaa auringon laskiessa. Fengshuin sanhe-koulukunta perustuu 12 oksan ilmansuuntajakoon.


title: Maalliset oksat

text: Myöhemmin tuli tarve vielä täsmällisemmälle suunnan määrittelylle, jolloin kehä jaettiin 24 "vuoreen" (山 shān). Tällöin joka toinen vuori nimettiin maallisen oksan mukaan. Loput vuoret nimettiin kahdeksan taivaallisen rungon ja neljän trigrammin mukaan. Maalliset oksat sidottiin neljään pääilmansuuntaan. Tätä jakoa käyttää fengshuin xuankong-feixing -koulukunta.


title: Maalliset oksat

text: Kun kompassia alettiin käyttää merenkulun apuvälineenä, jaettiin kehä edelleen 48 osaan. Uusia suuntia kutsuttiin sen molemmin puolin olevien vuorien mukaan, esim. dingwei = 202,5°.


title: Maalliset oksat

text: Kiinalainen ilmansuunta voidaan määritellä kahdella tavalla:


title: Maalliset oksat

text:
Jos käytetään 12 oksan jakoa, kukin oksa kattaa 30 asteen sektorin.
Jos käytetään 24 vuoren jakoa, kukin vuori kattaa 15 asteen sektorin.
Jos käytetään 48 vuoren jakoa, kukin vuori kattaa 7,5 asteen sektorin.


title: Maalliset oksat

text: Maalliset oksat ovat yksi kiinalaisen lääketieteen välineistä. Ihmisen syntymäajan neljän pilarin kartan rungoista ja oksista voidaan määritellä synnynnäiset fysiologiset heikkoudet ja vahvuudet. Tämän avulla voidaan analysoida hoidettavan taudin syy sekä sopivin tapa hoitaa sitä.


title: Maalliset oksat

text:
Jokainen oksa edustaa tiettyjä ruumiinosia sekä tuntia, jonka aikana meridiaani eli energiakanava on auki.
Runkojen ja oksien yhdistelmät liitetään myös akupunktiopisteisiin. Yhdessä taivaallisten runkojen kanssa voidaan määritellä paras päivä ja tunti hoitaa kutakin vaivaa ja meridiaania. Tätä käytetään erityisesti akupunktiossa.


title: Maalliset oksat

text: Vuoden maalliset oksat kuvaavat voimassa olevaa maan energiaa, joka vaikuttaa säähän. Shūjīng (書經 Historian klassikko) antaa oksille viiden elementin määreet, joita käytetään sääennusteiden tekemiseen. Varsinainen sääennuste tehdään lukemalla oksa yhdessä taivaallisen rungon kanssa.


title: Maalliset oksat

text: Kiinalaisen astrologian "bazi"- eli "neljän pilarin" menetelmässä käytetään ns. piilossa olevia taivaallisia runkoja. Jokainen maallinen oksa sisältää yksi, kaksi tai kolme runkoa.


title: Maalliset oksat

text: Wu (午) -oksan kohdalla eri koulukunnat jakautuvat käytännöissään. Toiset koulukunnat eivät hyväksy wu (戊) -runkoa sen toiseksi elementiksi.


title: Maalliset oksat

text: Historiallisina aikoina oksat rinnastettiin kahdentoista eläimen järjestelmään, jonka oletetaan olevan peräisin Keski-Aasian turkkilaisilta kansoilta. Vanhin tunnettu merkintä eläimistä on ajalta 200-300 eaa., mutta tällöin eläimiä ei vielä liitetty maallisiin oksiin vaan niillä kuvattiin rikollisten ominaisuuksia. Eläinluettelo poikkeaa joiltain osin myöhemmin käyttöön tulleesta luettelosta, joka levisi 600-luvulta lähtien buddhalaisten munkkien vaikutuksesta. Eläimiä käytetään populaariastrologiassa.


title: Maalliset oksat

text: Kun eläinjärjestelmä omaksuttiin naapurimaissa, jotkin eläimet nimettiin toisin. Japanissa sika on villisika. Vietnamissa härästä tuli vesipuhveli ja jäniksestä kissa.


title: Britannian Grand Prix 1978

text: Britannian Grand Prix 1978 oli Formula 1 -sarjan osakilpailu, joka ajettiin 16. heinäkuuta 1978 Brands Hatchin radalla. Kilpailun voitti Carlos Reutemann.


title: Britannian Grand Prix 1978

text: Britannian GP 1978 – F1-ruutu


title: Anorgasmia

text: Anorgasmia on seksuaalielämän häiriö, jossa henkilö ei pysty saavuttamaan orgasmia. Siihen vaikuttavia tekijöitä ovat muun muassa alkoholin liikakäyttö, sairaudet tai psyykkiset häiriöt. Miehillä anorgasmiaa esiintyy erityisesti keski-iän jälkeen.


title: IS-LM-malli

text: IS-LM-malli () on tunnettu makrotaloustieteen malli, jonka avulla voidaan esittää keynesiläisen taloustieteen keskeisiä ajatuksia. Mallin kehitti ensimmäisenä John Hicks vuonna 1937. Se kuvaa kokonaiskysynnän ja rahan tarjonnan vaikutusta korkoon sekä kansantuloon.


title: IS-LM-malli

text: IS-LM-malli esitetään tyypillisesti kuvana, jonka akseleina ovat kansantulo (tai reaalinen BKT) "Y" sekä nimelliskorko "i". IS-käyrä kuvasi alun perin investointien ja säästämisen tasapainoa (). Vuodesta 1937 alkaen sillä on kuvattu laajemmin kokonaiskysynnän (yksityinen kulutus, yksityiset investoinnit, julkinen kulutus ja nettovienti) ja tuotannon tasapainoa. Koska alhainen korko lisää investointeja, IS-käyrä on laskeva. IS-käyrään voidaan vaikuttaa esimerkiksi lisäämällä julkista kulutusta. Esimerkiksi ekspansiivisen finanssipolitiikan vaikutus näkyy IS-käyrän siirtymisenä oikealle.


title: IS-LM-malli

text: LM-käyrä kuvataan yleensä kasvavana ja se kuvaa rahan kysynnän ja tarjonnan tasapainoa (). Keynesiläiset taloustieteilijät katsovat LM-käyrän olevan melko loiva, kun taas moneteristit pitävät LM-käyrää lähes pystysuorana. LM-käyrä siirtyy, kun rahan tarjonta muuttuu mallin ulkopuolisista syistä (esimerkiksi EKP:n tai Federal Reserven poliittisen päätöksenteon johdosta).


title: IS-LM-malli

text: Usein puhutaan finanssi- ja rahapolitiikan yhteensovittamisesta, jolloin tavoitteena on siirtää IS- ja LM-käyriä oikealla (Y,i)-koordinaatistossa niin, että ainoastaan kokonaistuotanto muuttuu lyhyellä aikavälillä, mutta nimelliskorko säilyy ennallaan. Tässä on omat vaikeutensa, sillä rahallisen määrälisäyksen ("setelipainatus") johdosta valuuttamarkkinat voivat reagoida kelluvan valuuttakurssin oloissa devalvoimalla maan valuutan arvoa. Tästä on seurauksena tuontituotteiden kallistuminen kotimaassa ja vientituotteiden halpeneminen maailmanmarkkinoilla. Kokonaisvaikutus voi siten jäädä varsinkin suhteellisen pienessä ja avoimessa (ulkomaankauppaa käyvässä) kansantaloudessa avoimeksi (etenkin jos kestokulutustavarat ovat ulkomaalaisia).


title: Belgia lasten Eurovision laulukilpailussa

text: Belgia on osallistunut lasten Eurovision laulukilpailuun vuodesta 2003. Sen paras sijoitus on vuodelta 2009, kun Laura Omloop esitti laulun "Zo verliefd (Yodelo)" ja sai 113 pistettä sijoittuen neljänneksi. Maan huonoin sijoitus on vuodelta 2007. Tuolloin yhtye nimeltään Trust sai laulullaan "Anders" 19 pistettä sijoittuen vasta viidenneksitoista.


text: Vuonna 2005 kilpailu järjestettiin Hasseltissa.


title: Ruusuaavetetra

text: Ruusuaavetetra ("Hyphessobrycon roseus", vanh. "Megalamphodus roseus") on tetrojen heimoon kuuluva kala.


title: Ruusuaavetetra

text: Ruusuaavetetra jää alle neljä senttiä pitkäksi, usein pienemmäksikin. Kyljessä on musta läikkä, pyrstö on punainen, muuten kala on hopeankellertävä. Se muistuttaa musta-aavetetraa ja puna-aavetetraa, mutta on selvästi kellertävämpi.


title: Ruusuaavetetra

text: Ruusuaavetetra on peräisin Venezuelasta ja Guayanasta Maroni- ja Oyapock-jokien vesistöstä.


title: Ruusuaavetetra

text: Ruusuaavetetra on vilkas, mutta sopuisa parvikala.


title: Ruusuaavetetra

text: Ruusuaavetetralle sopiva pH on 6,5–7,5, kovuus 6–15 °dGH ja lämpötila 22–26 °C.


title: Dwight Howard

text: Dwight David Howard (s. 8. joulukuuta 1985 Atlanta, Georgia) on yhdysvaltalainen koripalloilija, pelipaikaltaan sentteri. Hän pelaa kaudella 2018–2019 NBA-joukkue Washington Wizardsissa ja on ammattilaisurallaan edustanut myös Orlando Magicia, Los Angeles Lakersia, Houston Rocketsia, Atlanta Hawksia ja Charlotte Hornetsia. Howard oli NBA:n ykkösvaraus .


title: Dwight Howard

text: Howard syntyi Dwight senior ja Sheryl Howardin perheeseen, jolla oli vahva urheilutausta. Hänen isänsä on liikunnanohjaaja Southwest Atlanta Christian Academyn yksityiskoulussa, jossa on yksi Yhdysvaltojen parhaista koripallo-ohjelmista. Hänen äitinsä taas pelasi Morris Brown Collegen naisten koripallojoukkueessa. Howard on ollut lapsuudestaan lähtien hurskas kristitty.


title: Dwight Howard

text: Suunnilleen yhdeksän vanhana Howard innostui koripallosta tosissaan. Atlantassa syntynyt Howard loi menestyksekkään high school -uran Southwest Atlanta Christian Academyssa, missä hän neljänä vuonnaan pelasi lähinnä voimakkaasti hyökkäyspäässä. Viimeisenä lukiovuonnaan 2004 Howard johti joukkueensa osavaltion mestariksi. Samana vuonna Howardia ylistettiin parhaaksi lukiolaiskoripalloilijaksi ja hän sai "Naismith Prep Player of the Year" -palkinnon, Morgan Wootten -palkinnon, Gatoraden vuoden pelaaja -tittelin, sekä McDonald's National High School Player of the Year -palkinnon.


title: Dwight Howard

text: Ahkeran harjoittelun ja sopivan ruumiinrakenteen vuoksi Howardista tuli NBA:n varaustilaisuuden ykkösvaraus. Koostaan huolimatta Howard on poikkeuksellisen nopea. Howard on vuosien 2007–2014 tähdistöottelupelaaja sekä vuoden 2004 "Naismith Prep Player of the Year". Vuonna 2009 hänet palkittiin NBA:n parhaan puolustajan palkinnolla. Hän voitti vuonna 2008 n yhteydessä käydyn donkkauskilpailun.


title: Dwight Howard

text: Howard kuului maajoukkueeseen, joka voitti pronssia Japanin MM-kilpailuissa 2006 ja olympiakultaa Pekingissä 2008.


title: Dwight Howard

text: Hänellä on marraskuussa 2007 syntynyt poika Braylon. Hän on aktiivinen kristitty ja työskennellyt hyväntekeväisyydessä.


title: Saksan Grand Prix 1978

text: Saksan Grand Prix 1978 oli Formula 1 -sarjan osakilpailu, joka ajettiin 30. heinäkuuta 1978 Hockenheimringin radalla. Kilpailun voitti Mario Andretti. Keke Rosberg ajoi kymmeneksi, joka oli hänen kauden paras sijoitus.


title: Saksan Grand Prix 1978

text: Saksan GP 1978 – F1-ruutu


title: Hausdorffin avaruus

text: Hausdorffin avaruus on topologinen avaruus, jonka eri pisteillä on pistevieraat ympäristöt. Hausdorffin avaruuksia kutsutaan usein myös nimellä "formula_1-avaruus". Hyvin moni tärkeä matematiikassa käytetty topologinen avaruus on Hausdorff; tästä osviittaa antaa mm. se fakta, että jokainen metrinen avaruus on aina Hausdorffin avaruus.


title: Lokaalisti kompakti avaruus

text: Lokaalisti kompaktiksi kutsutaan topologiassa topologista avaruutta, jos sen jokaisella alkiolla on ympäristö, jonka sulkeuma on kompakti. Voidaan osoittaa, että jokainen kompakti Hausdorffin avaruus on lokaalisti kompakti. Siispä esimerkiksi Cantorin joukko, suljetut välit ja Hilbertin kuutio ovat lokaalisti kompakteja. On kuitenkin olemassa lokaalisti kompakteja Hausdorffin avaruuksia, jotka eivät ole kompakteja. Esimerkiksi avaruudet formula_1 ja äärettömät diskreetit avaruudet ovat lokaalisti kompakteja muttei kompakteja.


title: Lokaalisti kompakti avaruus

text: Esimerkin ei-lokaalikompakteista avaruuksista tarjoaa rationaalilukujen joukko formula_2, kun topologia on peräisin sen tavanomaisesta metriikasta eli pisteiden välisestä etäisyydestä.


title: Radon-mitta

text: Radon-mitat ovat lokaalisti kompakteissa Hausdorffin avaruuksissa tärkeä mittatyyppi. Radon-mitat ottavat huomioon erityisesti avaruuden topologian niin, että Radon-mitan antama arvo vastaa enemmän intuitiivista tulkintaa "koosta". Tärkeitä Radon-mittoja ovat mm. Lebesguen mitta, Hausdorffin mitat ja Haarin mitta.


title: Radon-mitta

text: Olkoon formula_1 lokaalisti kompakti Hausdorffin avaruus ja formula_2 Borel-mitta "X":ssä. Nyt formula_2 on Radon-mitta, jos se toteuttaa seuraavat ehdot:


title: Amy Van Dyken

text: Amy Van Dyken Rouen (15. helmikuuta 1973 Englewood, Colorado) on yhdysvaltalainen entinen uimari ja kuusinkertainen olympiavoittaja. Hän voitti vuoden 1996 kesäolympialaisissa Atlantassa olympiakullat 50 metrin vapaauinnissa ja myös Yhdysvaltojen joukkueen jäsenenä 4 × 100 m sekauintiviestissä ja -vapaauintiviestissä. Neljä vuotta myöhemmin Sydneyssä Van Dyken uusi kultansa viesteissä. Hän voitti urallaan kolme maailmanmestaruutta sekä kaksi hopeaa ja yhden pronssin.


title: Amy Van Dyken

text: Van Dyken valittiin Amerikan vuoden naisuimariksi vuosina 1995-1996.


title: Amy Van Dyken

text: Van Dyken Rouen loukkaantui kesäkuun alussa 2014 vakavasti mönkijäonnettomuudessa. Hän lensi asfalttiin osuttuaan mönkijällä parkkipaikan reunakivetykseen, eikä tuntenut tämän jälkeen jalkojaan ja varpaitaan. Hänen perheensä antaman tiedotteen mukaan Van Dykenin selkäydin vaurioitui onnettomuudessa vakavasti.


title: Itävallan Grand Prix 1978

text: Itävallan Grand Prix 1978 oli Formula 1 -sarjan osakilpailu, joka ajettiin 13. elokuuta 1978 Österreichringin radalla. Kilpailun voitti Ronnie Peterson.


title: Itävallan Grand Prix 1978

text: Itävallan GP 1978 – F1-ruutu


title: Jaalan vaakuna

text: Jaalan vaakuna oli Jaalan kunnan tunnus. Sen on suunnitellut heraldikko Ahti Hammar vuonna 1964.


title: Jaalan vaakuna

text: Jaalan vaakunan sinisessä kentässä on pystyssä kultatynnyri, josta nousee kolme hopeista kalanpyrstöä. Vaakuna kuvastaa lohenkalastusta Kymijoella ja käsityötaitoja.


title: Jaalan vaakuna

text: Vaakuna poistui käytöstä Jaalan liityttyä Kouvolaan 1. tammikuuta 2009.


title: Bosnia ja Hertsegovina lasten Eurovision laulukilpailussa

text: Bosnia ja Hertsegovinan oli tarkoitus osallistua Lasten euroviisuihin vuonna 2007, mutta taloussyyt estivät osallistumisen ja maan tilalle tuli Georgia. Bosnia ja Hertsegovina on kuitenkin lähettänyt kisan televisiossa.


title: Bulgaria lasten Eurovision laulukilpailussa

text: Bulgaria on osallistunut lasten euroviisuihin kuusi kertaa, ensimmäisen kerran vuonna 2007. Tällöin maata edusti Bon-bon laulullaan Bonbonlandiya (suomeksi "Karkkimaa"). Laulu sijoittui seitsemänneksi saaden 86 pistettä. Rotterdamissa järjestetyssä kilpailussa Bon-bon päihitti yhdeksän muuta esiintyjää. Bulgarian paras sijoitus on vuodelta 2014, jolloin se sijoittui kilpailussa toiseksi Krisia, Hasan & Ibrahim esittämällä kappaleella ""Planet of the Children"".


text: Bulgaria järjesti vuoden 2015 kilpailun.


title: EJT Makedonia lasten Eurovision laulukilpailussa

text: EJT Makedonia on osallistunut lasten euroviisuihin vuodesta 2003 lähtien joka kerta. Sen paras sijoitus on vuodelta 2007, kun Rosica Kulakova & Dimitar Stojmenovski esittivät kappaleen "Ding Ding Dong", ja Makedonia sijoittui 5. sijalle. Sen huonoin sijoitus on vuodelta 2006, kun Zana Aliun laulu "Vljubena" saavutti vain neljätoista pistettä sijoittuen viidenneksitoista.


title: Mark 'Oh

text: Mark 'Oh eli Marko Albrecht on saksalainen DJ ja elektronisen musiikin tuottaja. Hän nousi saksalaisten alan musiikkipiirien tietoisuuteen singlellään "Randy - Never Stop That Feeling". Se pysyi kansallisella listalla hyvin pitkään. Hänen seuraava julkaisunsa "Love Song" nousi kakkoseksi ja myi platinaa. Suurin menestys kuitenkin saavutettiin kappaleella "Tears Don't Lie". Myös se myi Saksassa platinaa ja nousi kymmenen kärkeen useassa Euroopan maassa. Viimesimpänä hittinä ykköseksi on noussut kultaa myynyt "Droste, hörst du mich?".


title: Virolahden vaakuna

text: Virolahden vaakuna on Virolahden kunnan tunnus. Sen on suunnitellut heraldikko Olof Eriksson vuonna 1951.


title: Virolahden vaakuna

text: Virolahden vaakunassa on punaisella taustalla kulta-apiloita ja hopeinen ankkuri. Vaakunan aiheet kuvaavat Virolahden vanhaa satamapaikkaa, kalastusta, merenkulkua, kaupankäyntiä, maanviljelyä ja Kymenlaakson maakunnan tiettävästi vanhinta seurakuntaa. Vaakunan värityksessä käytetty Karjalan vaakunan väripaletti kertoo pitäjän sijainnista Karjalan historiallisessa maakunnassa.


title: Spectrum (täsmennyssivu)

text: Spectrum tai Spektrum voi tarkoittaa muun muassa seuraavia asioita:


title: Amberian Dawn

text: Amberian Dawn on vuonna 2006 perustettu suomalainen Napalm Recordsin rosteriin kuuluva sinfoninen metalliyhtye. Sen musiikki on melodista ja dramaattista power metalia klassisella naislaululla. Yhtyeen kokoonpanoon kuuluu aikaisemmin muun muassa Virtuocityssä soittaneita muusikoita.


title: Amberian Dawn

text: Yhtyeen musiikin säveltämisestä vastaa kosketinsoittaja ja kitaristi Tuomas Seppälä ja sanoituksista laulaja Capri (2006–2012 sanoituksista vastasi entinen laulaja Heidi Parviainen). Musiikissa on vahvoja vaikutteita klassisesta musiikista, sekä perinteisestä heavy metal musiikista. Sanoituksen painottuvat erilaisiin mytologioihin.


title: Amberian Dawn

text: Amberian Dawnin esikoisalbumi "River of Tuoni" julkaistiin Suomen Musiikin kautta 30. tammikuuta 2008. Se sijoittui Suomen albumilistalla sijalle 36.


title: Amberian Dawn

text:
Loka-marraskuussa 2008 Amberian Dawn kiersi kuukauden Epican main supporttina Euroopassa. Maaliskuussa 2009 River of Tuoni voitti Metal From Finland Awards -yleisöäänestyksen kategoriassa "Vuoden 2008 Debyyttialbumi".
Yhtyeen toinen pitkäsoitto, "The Clouds of Northland Thunder", julkaistiin Aasiassa 22. huhtikuuta 2009 ja Suomessa 13. toukokuuta. Muualla Euroopassa 17 maassa albumi julkaistaan 27. kesäkuuta.. Levyn julkaisua seurasi bändin uran toinen kuukauden mittainen Euroopan kiertue yhdessä Epican ja Sons of Seasonin kanssa.


title: Amberian Dawn

text:
Bändi siirtyi kolmannen levynsä myötä Spinefarm Records/Universal Musicille ja End of Eden- albumi julkaistiin vuonna 2010. Spinefarm Records julkaisi levyn Suomessa ja Euroopassa. Aasian ja Japanin julkaisun hoiti Marquee Avalon. Levy nousi Suomessa Rumban Albumilistalla sijalle 20.
Levyllä vierailevat mm. Stratovariuksen Jens Johansson sekä oopperalaulaja Markus Nieminen. Levyn myötä bändi kiersi Eurooppaa kolmannen kerran Out of the Dark- festivaalikiertueen kanssa syksyllä 2011.


title: Amberian Dawn

text: Neljäs albumi Circus Black julkaistiin vuonna 2012 ja se nousi Suomen viralliselle listalle sijalle 41. Levyllä vierailevat mm. Stratovariuksen Timo Kotipelto ja Jens Johansson. Timo Kotipelto esiintyy myös sinkkubiisistä tehdyllä musiikkivideolla (Cold Kiss). Spinefarm Records/Universal Music hoitivat maailmanlaajuisen julkaisun.


title: Amberian Dawn

text: Loppuvuodesta 2012 yhtye ilmoitti päättävänsä yhteistyönsä laulaja Heidi Parviaisen kanssa. Joulukuussa yhtyeen uuden laulajan ilmoitettiin olevan Capri. Bändin miehistö vaihtui myös, kun rumpali Heikki Saaren ja kitaristi Kasperi Heikkisen tilalle bändiin palasivat rumpali Joonas Pykälä-aho ja kitaristi Emil Pohjalainen. 2013 yhtye äänitti ja julkaisi kokoelmalevyn (Re-Evolution) uuden laulajansa Caprin kanssa.


title: Amberian Dawn

text: Spinefarmin jälkeen levy-yhtiöksi vaihtui vuonna 2014 Napalm Records, joka julkaisi Magic Forest-nimisen albumin maailmanlaajuisesti.


title: Amberian Dawn

text: Viimeisin albumi "Innuendo" julkaistiin maailmanlaajuisesti lokakuussa 2015 Napalm Recordsin kautta.Amberian Dawn on julkaissut Rock Band Network -palveluun kappaleita vuodesta 2008 lähtien. He ovat lisänneet kappaleita enemmän kuin yksikään muu artisti. 29.02.2012 kappaleita oli 41. Harmonix valitsi heidät kesäkuussa 2011 Kuukauden artistiksi. Yhtyeen kosketinsoittaja & kitaristi "Tuomas Seppälä" on Harmonixin tuolloin pitämässä haastattelussa kertonut Rock Band Networkin olevan heidän musiikillensa hyvä levityskanava, koska Rock Bandin pelaajakunnasta valtaosa pitää teknisestä haastavuudesta, mitä heidän musiikkinsa tarjoaa. Tarkkoja myyntilukuja he eivät ole paljastaneet, mutta Seppälä on kertonut että heidän suosionsa on ollut niin suurta että jatkossa kaikki heidän kappaleensa päätyvät palveluun.


title: Sotkan seisake

text: Sotkan seisake () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Utajärven kunnan Sotkan kylässä, noin kahdeksan kilometrin päässä Utajärven rautatieasemalta länteen.


title: Sotkan seisake

text: Liikennepaikka avattiin liikenteelle vuonna 1928, kun Muhoksen ja Utajärven välinen rataosuus otettiin käyttöön. Se lakkautettiin vuonna 1971.


title: Valko-Venäjä lasten Eurovision laulukilpailussa

text: Valko-Venäjä on yksi menestyneimmistä maista lasten euroviisuissa. Valko-Venäjä on osallistunut kilpailuun vuodesta 2003 alkaen, jolloin se järjestettiin ensimmäisen kerran. Valko-Venäjä on ainoa maa, joka on voittanut kilpailun kahdesti. Ksenija Sitnik voitti vuonna 2005 ja Aleksei Zhigalkovitš vuonna 2007.


title: Daniel Reid

text:
Daniel P. Reid (s. 1948 San Francisco, Yhdysvallat) on luonnonlääketieteeseen erikoistunut kirjailija. Hän on kirjoittanut useita kirjoja ja artikkeleita perinteisestä aasialaisesta lääketieteestä ja parannustavoista.
. Reid järjestää myös paasto- ja kehonpuhdistusleirejä Balilla ja Indonesiassa..


title: Daniel Reid

text: Daniel Reid vietti varhaiset lapsuusvuotensa Itä-Afrikassa. Opiskeltuaan Kaliforniassa Itä-Aasian kulttuureita ja kiinan kieltä hän muutti 1973 Taiwaniin, jossa hän asui 16 vuotta kirjoitellen ja tutkien perinteisiä kiinalaisia parannuskeinoja. Vuonna 1989 hän muutti Thaimaahan, missä hän jatkoi tutkimuksiaan ja kirjailijanuraansa. Vuonna 1999 Reid muutti taiwanilaissyntyisen vaimonsa Snow’n kanssa Australian Byron Bayhin, missä hän asuu tätä nykyä jatkaen työtään.


title: Miehikkälän vaakuna

text: Miehikkälän vaakuna on Miehikkälän kunnan tunnus. Sen on suunnitellut Tapio Vallioja vuonna 1956.


title: Miehikkälän vaakuna

text: Miehikkälän vaakunassa on punaisessa kentässä hopeinen kaksoispolviorsi. Miehikkälän vaakuna on Kymenlaakson maakunnan ainoa kirjaintunnuksen sisältävä vaakuna. Kirjainkuvio muodostaa M-kirjaimen ja liittyy kunnan nimeen. Vaakunan värit poikkeavat muista Kymenlaakson vaakunoiden väreistä (hopea, musta, sininen) samoin kuin Kuusankosken ja Virolahden. Karjalan vaakunassa olevat punainen ja hopea viittaavatkin Miehikkälän sijaintiin Karjalan historiallisessa maakunnassa.


title: Manic Miner

text: Manic Miner on Matthew Smithin suunnittelema tasohyppelypeli, jonka Bug-Byte julkaisi ZX Spectrumille vuonna 1983. Peli oli yksi varhaisimmista tasohyppelyistä ja aloitti Miner Willy -pelien sarjan. Se käännettiin Spectrumin lisäksi myös useille muille tietokonearkkitehtuureille.


title: Manic Miner

text: Pelissä on kaksikymmentä tasoa, joista kukin näkyy vuorollaan kuvaruudussa kokonaisena. Jokaisella tasolla Miner Willyn on kerättävä kaikki näkyvät avaimet ennen hapen loppumista ja samalla varottava vaarallisia otuksia ja korkealta putoamista. Kun avaimet on kerätty, avautuu vilkkuva ovi, josta pääsee seuraavalle tasolle.


title: Manic Miner

text: Manic Miner on vaikeampi kuin useat uudemmat tasohyppelyt. Jokaisesta virheestä menettää heti elämän, ja kolmen elämän menetyksen jälkeen pelin joutuu aloittamaan kokonaan alusta. Toisaalta jokaisen 10 000 pisteen kohdalla saa bonuksena ylimääräisen elämän, joka näkyy hitaana ruudun välähtämisenä kirkkaaksi.


title: M/S Superspeed 1

text: M/S Superspeed 1 () on norjalaisen Color Linen omistama ropax-alus. Alus on rakennettu vuonna 2008 Aker Yardsin Rauman telakalla. "Superspeed 1" on rekisteröity Norjan lipun alle ja sen kotisatama on Kristiansand. Aluksen matkustajakapasiteetti on 1 928 ja autokapasiteetti 764.


title: M/S Superspeed 1

text: Superspeed 1:n sisaralus on M/S Superspeed 2.


title: M/S Superspeed 1

text: Vuodesta 1991 saakka Color Line on operoinut erilaisilla aluksilla Norjan ja Tanskan välillä. Vuodesta 1996 eteenpäin reitin alusmäärää lisättiin kesäkauden ajaksi. Keväällä 2004 Color Line alkoi suunnitella kahta uutta ja suurta alusta. Aluksiin päätettiin rakentaa ainoastaan rekkakuskeja varten olevat hytit. 15. joulukuuta 2005 alusten rakennustyöt annettiin Aker Finnyardsin Rauman telakalle Suomeen. Telakka oli aiemmin rakentanut maailman suurimmat autolautat M/S Color Fantasyn ja M/S Color Magicin Color Linelle ja tilaus olikin jatkoa näihin. Alun perin ensimmäinen alus piti luovuttaa joulukuussa 2007 ja toinen huhtikuussa 2008. Rakennustyöt kuitenkin myöhästyivät teknisistä syistä johtuen ja Superspeed 1 luovutettiin vasta 27. helmikuuta 2008.


title: M/S Superspeed 1

text: Superspeed 1:n ulko-osien ja sisäosien muotoilu on Oslossa pääkonttoriaan pitävän Falkum-Hansen Designin käsialaa. Päämääränä Falkum-Hansen Designilla oli tehdä aluksesta erottuva, uudenaikainen ja kodikas. Aluksen runko on maalattu perinteisellä tumman sinisellä värillä, kuten Color Linen alukset yleensäkin. Savupiippu sijaitsee suunnilleen keskellä alusta ja sen muotoilu on samanlainen, kuin Color Festivalissa ja Color Magicissa. Pääasiassa matkustajien tilat aluksella sijaitsevat kansilla 7 ja 8, autokannen ja varastotilojen yläpuolella. Seitsemännellä kannella sijaitsee tax free -kauppa sekä pienempiä kauppoja. Business lounge, baari ja kolme ravintolaa sijaitsevat kahdeksannella kannella. Istumasalonki sijaitsee kannella yhdeksän.


title: M/S Superspeed 1

text: 28. helmikuuta 2007 aluksen köli laskettiin. 1. elokuuta alus laskettiin vesille. 27. helmikuuta 2008 se luovutettiin norjalaisen Color Line -varustamon omistukseen, joka rekisteröi aluksen Norjan lipun alle. Kotisatamaksi tuli Kristiansand. 28. helmikuuta alus lähti telakalta kohti Kristiansandia, jonne se saapui 1. maaliskuuta. 12. maaliskuuta alus kastettiin Kristiansandissa. 13. maaliskuuta alus aloitti liikennöinnin Kristiansandin ja Hirtshalsin välillä.


title: Richard de Clare

text: Richard Fitz Gilbert de Clare (Strongbow; n. 1130 – 20. huhtikuuta 1176) oli keskiajan normandialainen Earl Marshal ja Pembroken toinen jaarli. Hän oli ensimmäisen jaarli Gilbert de Claren ja tämän puolison Isabel de Beaumontin poika.


title: Richard de Clare

text: Richard de Clarella oli merkittävä rooli Irlannin valloittamisessa. Hän oli vuodesta 1170 kuolemaansa naimisissa puolisonsa Aoifen (k. n. 1188) kanssa.


title: Tietoisuusnauha

text: Tietoisuusnauha on lyhyt kankaasta muodostettu silmukka, jota käytetään osoittamaan jonkin asian kannatusta tai tukemista. Nauhat ovat suosittuja anglosaksisissa maissa.


title: Tietoisuusnauha

text: Useat ryhmät käyttävät nauhoja kannatussymboleinaan ja nauhan merkitys riippuu sen väristä. Esimerkiksi "punainen nauha" symboloi tukea AIDSin sairastajille ja "violetti" tai "valkoinen" tukea Alzheimerin tautia sairastaville. "Vaaleanpunaisen nauhan" aiheena on rintasyöpä. Punamusta nauha ilmaisee ateismia. Keltainen nauha ilmaisee tukea Endometrioosia sairastaville.


title: Tietoisuusnauha

text: Nauhat kiinnitetään yleensä vaatteisiin tai ne solmitaan esimerkiksi auton antennin ympärille. Suurempia nauhoja voidaan kiinnittää myös puiden ja valaisintolppien ympärille.


title: Vastavirtarock

text: Vastavirtarock on Kokemäellä järjestettävä rockfestivaali. Tulkkilan Yö -tapahtuman yhteydessä toteutettava rockfestivaali tarjoaa paikallisille yhtyeille foorumin näyttää osaamistaan suuremmalle yleisölle. Tavoitteena on esitellä yleisölle yhtyeitä kauempaakin ja näin lisätä ihmisten kiinnostusta livemusiikkiin ja yhtyeisiin. Vanhan Yhteiskoulun rannassa sijaitseva kaunis tapahtuma-alue luo erittäin miellyttävän ja tunnelmallisen ympäristön tarjota yleisölle erilaisia tunteita ja kokemuksia musiikin muodossa.


title: Vastavirtarock

text: Tapahtuma toteutetaan Kokemäen kaupungin, Tulkkilan Yö Ry:n ja yhteistyökumppaneiden tuella talkoovoimin. Tapahtuma on ilmainen. Konsertteja järjestetään myös joskus paikallisiin ravintoloihin. Vastavirtarock myy myös oheistuotteita, kuten paitoja ja kangaskasseja, joita ostamalla voi tukea tapahtumaa.


title: Vastavirtarock

text: Tapahtuma järjestettiin ensimmäisen kerran vuonna 2003 ja vuosien varrella Vastavirtarockissa ovat esiintynyt mm.; Satura Lanx, Lapko sekä Itkevä tyttö.


title: Vastavirtarock

text: Vuonna 2012 Vastavirtarock sai kulttuuripalkinnon nuorison ja kulttuurin hyväksi Kokemäen kaupungilta pitkäjännitteisestä työstä. Samana vuonna Vastavirta täytti 10 vuotta ja tapahtuma oli entistä suurempi.


title: Vastavirtarock

text: Vastavirtarockista, sen taustoista ja tunnelmista, on valmistunut lyhytdokumentti. Kymmenen vuotta vastavirtaan -dokumentti sai ensiesityksensä itsenäisyyspäivänä, jolloin se julkaistiin verkossa. Dokumentin ovat tehneet Jussi Kosonen ja Aapo Kivenmaa. Kivenmaa on vastannut dokumentin käsikirjoituksesta, tuottamisesta sekä musiikista ja Kosonen ohjauksesta, leikkauksesta sekä kuvaamisesta. Lyhytelokuva keskittyy kesällä 10-vuotisjuhlavuottaan viettäneen festivaalin ennakkotunnelmiin ja festivaalipäivään.


title: Vastavirtarock

text: 2004: Lapko, Sonic SuperSounds, Cry Of Distress, Bad Citizen


title: Vastavirtarock

text: 2005: Sole Convert, Deep Sleep, Migraine, MC Unohdettu Keskiluokka, Bad Citizen


title: Vastavirtarock

text: 2006: Sole Convert, Myrakarud, Burned A.D., Kafka End, Gaash


title: Vastavirtarock

text: 2007: Satura Lanx, Sonic SuperSounds, Sole Convert, Kafka End, Tantrum Of Seven, Action Man League


title: Vastavirtarock

text: 2008: New Deadline, Lady Escape, Reijo-Pekka Kuusela ja Hopeatähti, Anvils Drop, Nick Noltes, Avaruuspyssy, Dead Within Days


title: Vastavirtarock

text: 2009: Action Man League, Cause For Effect, Polemarch, Nick Noltes, Rex Willer, Euforia (yhtye)


title: Vastavirtarock

text: 2010: Autere, Obscene Hand Gesture, Betrayal At Bespin, Rex Willer, Poutatorvi, Odessa Staircase, Tantatacle Pillow, Sircuscus


title: Vastavirtarock

text: 2011: Action Man League, The Fërtility Cült, Demokratia (yhtye), Odessa Staircase, Consciousness Removal Project, Valentines, Superfly Organ Band


title: Vastavirtarock

text: 2012: Lapko, Poutatorvi, Supertzar, Funk in Funkstairs, Tryer, Hate Circle


title: Vastavirtarock

text: 2013: Pimeys, Lighthouse Project, Lopun Ajan Mies, Nautilus, Pyuria, Munk


title: Vastavirtarock

text: 2014: Ukkosmaine, Asa, Tiisu, Damn Seagulls, Yournalist, Ratface


title: Vastavirtarock

text: 2015: Pimeys, Funksons, Yellow Curry Taste Rangers, StayRats, Lakes, Mørket


title: Vastavirtarock

text: 2016: Muuan mies, OlliPA, Miro Palokallio, Sweaty Squeeze, Local Masonic, Hyvät Pojat


title: Vastavirtarock

text: 2017: Töölön ketterä, Litku Klemetti, Jaakko & Jay, Spurgum, Six Minutes After, Talvivaaran Linnut


title: Vastavirtarock

text: 2018: Horse Attack Sqwad, Jaakko Aukusti, Salaliitto, Panssarijuna, Local Masonic, The Feral Young


title: Hanna Frosterus-Segerstråle

text: Johanna (Hanna) Wilhelmina Frosterus-Segerstråle (23. lokakuuta 1867 Helsinki – 9. huhtikuuta 1946 Porvoo) oli suomalainen kirjailija ja taidemaalari.


title: Hanna Frosterus-Segerstråle

text: Frosterus-Segerstråle opiskeli Maria Wiikin johdolla Suomen Taideyhdistyksen piirustuskoulussa 1883–1887 ja sen jälkeen ulkomailla. Hän sai kunniamaininnan Pariisin maailmannäyttelyssä 1900.


title: Hanna Frosterus-Segerstråle

text: Frosterus-Segerstråle aiheet liikkuivat kodin piirissä, minkä vuoksi hän ei elinaikanaan juuri saanut arvostusta. Hänen kirjallinen tuotantonsa jäi vähäiseksi, mutta muutamat julkaistut lastenkirjat olivat aikoinaan suosittuja.


title: Hanna Frosterus-Segerstråle

text: Hanna Frosterus-Segerstrålen lapsia olivat taidemaalari Lennart Segerstråle ja kirjailija Solveig von Schoultz.


title: Akvaariokasvit

text: Akvaariokasvit ovat huonekasveja, joita kasvatetaan akvaarioissa.


title: Akvaariokasvit

text: Joillekin akvaarioharrastajille kasvit ovat pääosassa, puhutaan erityisesti kasviakvaarioista. Monille kasvit ovat akvaarion sisustuselementti. Monet kalalajit kaipaavat kasvitiheikköjä itsensä tai jälkikasvunsa suojaksi.


title: Akvaariokasvit

text: Kasvit voidaan jakaa istutuspaikkansa mukaan akvaarion etuosan matalakasvuisiin kasveihin, keskiosan kasveihin, korkeisiin takaosan kasveihin ja pintakasveihin. Toinen tapa on luokitella ne muodon mukaan köynnösmäisiin, suikertaviin, ruusukkeisiin ja kelluskasveihin. Kasveja voi myös luokitella lämpötilan tai alkuperämaan mukaan.


title: Akvaariokasvit

text: Sukuja:


title: Akvaariokasvit

text: Lajeja:


title: Hildr Valkyrie

text: Hildr Valkyrie on kreikkalainen yhden hengen bändi, jonka musiikkia kuvataan neofolkiksi ja ambientiksi. Kappaleiden teemoina ovat norjalaiset saagat ja norjalainen mytologia. Yhtyeen ainoa jäsen on taiteilijanimeä käyttävä Hildr Valkyrie aka Queen of Hades, joka vaikuttaa myös Folkearth -bändissä.


title: Hildr Valkyrie

text: Hildr Valkyrie on mukana "An Hommage to Falkenbach" -tribuuttialbumilla kappaleella "The Heralder".


title: Nancy Garapick

text: Nancy Ellen Garapick (24. syyskuuta 1961 Halifax, Nova Scotia) on kanadalainen entinen uimari ja olympiamitalisti. Hän voitti vuoden 1976 kesäolympialaisissa Montréalissa 14-vuotiaana olympiapronssit 100 ja 200 metrin selkäuinneissa. Hän rikkoi myös olympiaennätyksen 100 metrin selkäuinnin alkuerissä.


title: Nancy Garapick

text: Garapick oli jo uinut 200 metrin selkäuinnin maailmanennätyksen 26. huhtikuuta 1975 Ontarion Londonissa. Samana vuonna hän voitti myös hopean ja pronssin pitkän radan MM-kilpailuissa Kolumbian Calissa. Kolme vuotta myöhemmin Berliinissä Garapick voitti vielä pronssia 4 × 100 metrin vapaauintiviestissä. Garapick olisi halunnut osallistua vielä Moskovan kesäolympialaisiin vuonna 1980, mutta ei voinut, sillä Kanada oli mukana Yhdysvaltojen järjestämässa olympiaboikotissa.


title: Miekkakasvit

text: Vesimiekat eli "miekkalehdet", "vitasarpiot" ("Echinodorus") on sarpiokasveihin ("Alismataceae") kuuluva märillä paikoilla viihtyvä kasvisuku. Suvussa on noin 25 lajia. Sen monet jäsenet ovat suosittuja akvaariokasveja. Vesimiekkoihin on aiemmin kuulunut pikkusuokki ("Helanthium tenellum", syn. "Echinodorus tenellus").


title: Giorgio Bassi

text: Giorgio Bassi (syntynyt 20. tammikuuta 1934 Milanossa) on entinen Formula 1 -kuljettaja, joka kilpaili vuoden 1965 Italian Grand Prix:ssä Scuderia Centro Sud -tallin kuljettajana, jonka keskeytti. Hän kilpaili myös säännölisesti Italian Formula 3 -kilpailuissa ja voitti luokkansa vuoden 1965 Targa Floriossa 1-litraisella ASA-prototyypillä.


title: Melalehdet

text: Melalehdet ("Cryptocoryne") on vesikasvisuku, jonka monet jäsenet ovat suosittuja akvaariokasveja. Melalehdet elävät luonnossa trooppisilla vesialueilla Aasiassa ja Uudessa-Guineassa. Suvussa on noin 50-60 lajia.


title: Melalehdet

text: Akvaariokasvina käytettyjä lajeja:


title: Zb

text: Zb tarkoittaa seuraavia:


title: Zb

text: Aihepiiriin liittyy myös seuraava:


title: Vesitähdikit

text:
Vesitähdikit ("Hygrophila") on kosteiden paikkojen kasvien suku, jonka monet jäsenet ovat suosittuja akvaariokasveja. Vesitähdikit ovat kotoisin Aasiasta, mutta akvaariokaupan myötä niitä on levinnyt muuallekin.
Suvussa on noin 125 lajia, joista noin 40 on vesikasveja.


title: Vesitähdikit

text: Akvaariokasvina käytettyjä lajeja:


title: Pontiac (intiaanipäällikkö)

text: Pontiac oli ottawa-intiaanien kuuluisin päällikkö. Hän johti vuonna 1763 alkanutta suurta kapinaa Uuden-Englannin linnakkeita vastaan Suurten järvien alueella nykyisissä Yhdysvalloissa. Kapina oli intiaaneille suuri menestys, sillä kapinaan osallistuneet heimot valtasivat yhdeksän linnaketta ja surmasivat tapahtumien yhteydessä yli 2 000 brittiä. Pontiac murhattiin vuonna 1769.


title: Pontiac (intiaanipäällikkö)

text: Pontiacin tarkkaa syntymäaikaa ei tiedetä, mutta sen on arveltu ajoittuneen vuosien 1714–1725 välille. Hänen syntymäpaikakseen on mainittu kylä Detroitjoen varrella, Michiganissa, ja hänen omakieliseksi nimekseen Obwandiyag. Pontiacin varhaisista vuosista ei ole luotettavia merkintöjä. Historioitsijoiden tekemän yhteenvedon mukaan Pontiacin äiti oli ojibwa ja isä ottawa. Ensimmäinen maininta Pontiacista on vuodelta 1745, jolloin hän oli puolustamassa Fort Detroitia (nykyinen Detroit) pohjoisten intiaanien hyökkäyksiä vastaan. Toinen maininta löytyy tammikuulta 1746, jolloin Pontiac nousi sotapäällikön asemaan cherokeita vastaan tehdyn sotaretken päätteeksi.


title: Pontiac (intiaanipäällikkö)

text: Ranskan ja Britannian siirtomaavaltojen keskinäinen taistelu Ohiolaakson turkismaista johti vuonna 1754 alkaneeseen sotaan maiden välillä. Kaksi vuotta myöhemmin Englanti ja Ranska julistivat virallisesti sodan toisiaan vastaan. Euroopassa seitsenvuotisena sotana tunnettu sota levisi aina Intiaan asti.


title: Pontiac (intiaanipäällikkö)

text: Sodassa ranskalaiset ja englantilaiset tukeutuivat helposti saatavilla oleviin intiaaniliittolaisiin. Pontiac ja hänen soturinsa taistelivat Uuden-Ranskan joukoissa brittejä vastaan. Yhteenotoissa eri puolen valinneet intiaanit välttelivät toistensa surmaamista. Sodan edetessä Pontiac alkoi arvostaa ranskalaista kenraalia Louis-Joseph de Montcalmia, jonka joukoille hän antoi tukeaan vielä silloinkin, kun kaikki muut intiaaniliittolaiset olivat jo lopettaneet sodan tai siirtyneet brittien puolelle. Miehistä tuli hyviä ystäviä ja Montcalmin kuolema 1759 Quebecin taistelussa oli Pontiacille raskas henkilökohtainen menetys.


title: Pontiac (intiaanipäällikkö)

text: Vuonna 1760 tapahtuneen Montrealin valtauksen jälkeen Suurten Järvien alue siirtyi englantilaisten haltuun.


title: Pontiac (intiaanipäällikkö)

text: Ranskalaismieliset intiaanit olivat tyytymättömiä sodan lopputulokseen. Monet päälliköt kannattivat yhä Uutta-Ranskaa, mutta Pontiac hyväksyi brittien herruuden. Hän kannusti näitä siirtokuntansa laajentamisessa ja yritti voittaa heidän ystävyyttään. Mutta englantilaiset eivät kohdelleet intiaaneja niin hyvin kuin ranskalaiset olivat tehneet. Intiaanien merkitys liittolaisina vähentyi ja Pontiac huomasi, että häntä ei arvostettu hänen odottamallaan tavalla.


title: Pontiac (intiaanipäällikkö)

text: Suurten järvien ja Ohiolaakson intiaanien katkeruutta lisäsi syvä inho, jota heitä kohtaan tunnettiin rajaseuduilla. Pariisin rauhan yhteydessä tehty päätös jakaa suuria alueita algonkin-kielisten heimojen maa-alueista englantilaisille nosti intiaanien vihat englantilaisia vastaan. Samaan aikaan delawarein profeetta Neolin levitti sanomaa paluusta entiseen. Sana kulki kylästä toiseen ja nykyisestä Pennsylvaniasta lähtöisin ollut henkiliike levisi Illinoisin maaseudulle ja Ohioon.


title: Pontiac (intiaanipäällikkö)

text: Englantilaisten valta sai intiaanit valmistelemaan kapinaa, jonka johtajaksi valittiin Pontiac. Ranskalaiset yllyttivät henkiliikkeen innostamia intiaaneja ja Pontiac uskoi Uuden-Ranskan uuteen nousuun. Hän lähetti viestinviejiä intiaanikyliin kertomaan hankkeilla olevasta kapinasta, jossa tarkoituksena oli vallata englantilaisten haltuun joutuneet linnakkeet.


title: Pontiac (intiaanipäällikkö)

text: Pontiac aloitti kapinansa toukokuun 9. päivä 1763 ja johti soturinsa Fort Detroitin ympärillä olevia asutuksia vastaan. Samanaikaisesti Pontiacin liittolaiset saartoivat linnakkeen. Kesällä 1763 Pontiacin alaisuudessa olleet ryhmät valtasivat kahdeksan brittien linnaketta. Hyökkäyksiin osallistui kaikkiaan noin 3000 soturia yli kymmenestä heimosta. Ainoastaan Fort Detroit, Fort Niagara ja Fort Pitt (nykyinen Pittsburgh) jäivät valtaamatta.


title: Pontiac (intiaanipäällikkö)

text: Lokakuussa 1763, vajaa puoli vuotta kapinan alkamisesta, Pontiac sai kirjeen Ranskan Louisianan komentajalta majuri Pierre Joseph de Villiersilta, joka kehotti intiaaneja lopettamaan turhan verenvuodatuksen. Pontiac suostuikin lopettamaan Fort Detroitin piirityksen saatuaan kuulla Englannin kuningas Yrjö III:n julistuksesta rajoittaa uudiasukkaiden muuttoliikettä. Kapinallisten iskut jatkuivat kuitenkin syksyyn 1764, jolloin suurin osa lopetti sotimisen.


title: Pontiac (intiaanipäällikkö)

text: Pontiac yritti turhaan elvyttää rakoilevaa liittoaan tekemällä puhujamatkoja länteen. Myös ranskalaiset kieltäytyivät tukemasta häntä. Vuonna 1765 Pontiac käski jäljelläolevia sotureitaan lopettamaan hyökkäykset ja suostui lopulliseen rauhansopimukseen englantilaisten kanssa kesällä 1766. Kapinan epäonnistuminen himmensi Pontiacin mainetta. Raskaimmin asiaan suhtautuivat illinoisin liittokunnan heimot, jotka olivat eniten uskoneet Pontiacin ja Uuden-Ranskan nousuun. Erään neuvottelun aikana syntyneessä riidassa Pontiac puukotti illinoisien peoria-heimon vaikutusvaltaista päällikköä Makatachingaa.


title: Pontiac (intiaanipäällikkö)

text: Vuonna 1768 Ohion intiaanien hyökkäykset englantilaisasutuksia vastaan lisääntyivät, ja monet pelkäsivät Pontiacin suunnittelevan uutta kapinaa. Tapaukset osoittautuivat kuitenkin yksittäisiksi hyokkäyksiksi, sillä Pontiacin vaikutusvalta idässä oli kadonnut lopullisesti. Hän joutui jättämään jopa oman talvileirinsä Ohion Maumeejoella nuorten soturien halveksunnan takia.


title: Pontiac (intiaanipäällikkö)

text: Muutettuaan lähimpien sukulaistensa kanssa Illinoisin maaseudulle, Pontiac teki kauppamatkan Mississippijoelle ja kävi samalla matkalla tervehtimässä St. Louisin ranskalaisia ystäviään. Paluumatkalla hän poikkesi seurueineen St. Louisin lähellä sijainneessa illinoisien peoria-heimon kylässä. Kylän tapahtumista tuolta ajalta ei ole luotettavaa tietoa, mutta seurueen jatkaessa matkaansa Pontiac oli luvannut tehdä kylään suuren kostohyökkäyksen seuraavan kevään aikana.


title: Pontiac (intiaanipäällikkö)

text: Maaliskuussa 1769 Peoriassa liikkui huhu, että Pontiac oli lähettänyt 150 kanootillista sotureita tuhoamaan illinoisien kylät. Sikäläiset heimot eivät tienneet Pontiacin vallan katoamisesta, vaan pyysivät turvaa eurooppalaisilta kuviteltua hyökkäyksestä vastaan. Samaan aikaan Pontiac saapui pienen seurueen kanssa St. Louisiin käymään kauppaa ja tapaamaan ystäviä. Kuullessaan Pontiacin aikovan käydä myös läheisessä Cahokiassa, ranskalaisten ja illinoisien asuttamassa sekakylässä, St. Louisin asukkaat varoittivat päällikköä. Pontiac ei kuitenkaan uskonut vaaran uhkaavan itseään, vaan käveli seurueineen Cahokiaan.


title: Pontiac (intiaanipäällikkö)

text: Cahokiassa seurue hajaantui eri suuntiin 20. huhtikuuta 1769. Pontiac oli aseettomana ja yksin, kun hänen seuraansa liittyi nuori peoria-soturi. Miehet menivät yhdessä eräälle paikalliselle kauppa-asemalle tutkimaan kauppatuotteita. Pontiacin poistuessa kaupasta peoria seurasi häntä. Kadulla nuori intiaani iski tomahawkilla ottawajohtajan takaapäin tajuttomaksi, puukotti uhriaan tämän kaaduttua maahan ja pakeni paikalta. Pontiac jäi makaamaan kadulle kuolettavasti haavoittuneena.


title: Pontiac (intiaanipäällikkö)

text: Pontiacin seurue, johon kuului kaksi hänen aikuista poikaansa ja noin 20 ottawaa, ei ottanut päällikkönsä ruumista mukaansa vaan poistui Cahokiasta nopeasti. Perimätiedon mukaan ranskalaiset kuljettivat Pontiacin ruumiin St. Louisiin, jonne hänet haudattiin. Hautapaikan tarkka sijainti on kiistanalainen.


title: Pontiac (intiaanipäällikkö)

text:
Tieto Pontiacin kuolemasta levisi hitaasti itään ja saavutti monien kapinaan osallistuneiden heimojen kylät vasta kuukausia tapahtuneen jälkeen. Jotkut intiaanijohtajat vannoivat kostoa, ja vuonna 1770 ojibwojen pieni sotapartio kävi etsimässä Pontiacin murhaajaa Cahokiasta. He surmasivat joitakin syyttömiä ja kertoivat olevansa tyytyväisiä vasta kun illinoisit ja englantilaiset oli tuhottu. Myöhemmät heimosodat illinoisien mailla liittyivät enemmän intiaanien vanhoihin riitoihin kuin Pontiacin puolesta tehtyihin kostoiskuihin..
Murhan syy ei selvinnyt koskaan. Sen mahdollisista motiiveista liikkui erilaisia huhuja, joiden paikkansapitävyyttä ei kyetty todistamaan. Ranskalaisten keskuudessa liikkuvan teorian mukaan Williamson-niminen brittikauppias oli palkannut nuoren peorian verityöhön lupaamalla palkkioksi tynnyrillisen rommia. Williamson-nimisiä henkilöitä kuulusteltiin, mutta kukaan ei osoittautunut etsityksi kauppiaaksi. Toinen versio väitti, että illinoisit itse olivat heimoneuvostonsa päätöksellä valinneet Pina-nimisen soturin surmaamaan Pontiacin kostoksi siitä, että tämä oli puukottanut Pinan setää Makatachingaa kaksi vuotta aiemmin. Eräs teoria kertoi englanninvastaisten intiaanien suunnittelemasta kostosta brittien kannattajaksi kääntynyttä Pontiacia vastaan.


title: Pontiac (intiaanipäällikkö)

text: Aikalaiskuvausten mukaan Pontiac oli ylpeä, ylimielinen ja helposti suuttuva. Alaistensa keskuudessa hänet tunnettiin ankarana komentajana, joka ei sietänyt vastaväitteitä. Kirjallisuudessa Pontiac kuvataan lähes poikkeuksetta sodanhaluiseksi, mutta hänestä löytyi myös inhimillinen puoli. Siitä esimerkkinä oli syksyllä 1760 sattunut tapaus, jossa majuri Robert Rogers johdatti 200 rajavartijaa Detroitiin. Dokumentoidun tiedon mukaan Pontiac esti sotureitaan käymästä Rogersin miesten kimppuun ja säästi monet näistä varmalta kuolemalta. Kapinan tauottua Pontiacin käytöstavat herättivät ihastusta englantilaisissa ja häntä pidettiin rehellisempänä ja inhimillisempänä kuin muita intiaanijohtajia tai ranskalaisia upseereita.


title: Pontiac (intiaanipäällikkö)

text: Eurooppalaisten kauneuskäsitysten mukaan Pontiac ei ollut erityisen komea. Vaatetuksessaan hän sekoitti keskenään omaa ja eurooppalaista perinnettä ja arvosti suuresti ranskalaisen upseerin univormua, jonka kenraali de Montcalm oli lahjoittanut hänelle. Fyysisesti Pontiac oli hyväkuntoinen ja rakenteeltaan kookkaampi kuin intiaanit yleisesti.


title: Pontiac (intiaanipäällikkö)

text: Pontiacilla oli elämänsä aikana useita vaimoja. Hänen ensimmäisistä avioliitoistaan ja vaimojen nimistä ei ole kuitenkaan luotettavaa tietoa. Eräs vaimoista, joka tunnettiin nimellä Pokanoka, hukkui Mazen Creekissa Illinoisissa 1764. Vaimoista nuorin, Kan-tuck-ee-gun, muistetaan lähinnä naisena, joka allekirjoitti rauhansopimuksen 1817.


title: Pontiac (intiaanipäällikkö)

text: Pontiacin kunniaksi nimettiin kaupunki Illinoisissa ja Michiganissa ja maakunta Quebecin provinssissa. Maailman suurin autonvalmistaja General Motors valmisti Pontiac-merkkisiä autoja vuosina 1926–2010 ja Detroitilainen panimo valmisti Chief Pontiacin nimeä kantavaa olutta. Kanadan kuninkaallinen sotakorkeakoulu (RMC) nimesi laivueen Pontiacin mukaan.


title: Zf

text: Zf tarkoittaa seuraavia:


title: Vallisneriat

text: Vallisneriat ("Vallisneria") on lämpimien alueiden vesikasvien suku, jonka monet jäsenet ovat suosittuja akvaariokasveja. Suvussa on 6–10 lajia. Ne leviävät rönsyistä ja muodostavat joskus laajoja vedenalaisia niittyjä.


title: Encore

text: Encore eli ylimääräinen on konsertin lopuksi esitetty, konsertin varsinaiseen ilmoitettuun tai suunniteltuun ohjelmaan kuulumaton musiikkiesitys. Encore esitetään ”yleisön pyynnöstä”, kun suosionosoitukset ovat riittävän pitkät ja voimakkaat varsinaisen konserttiohjelman loputtua. Encoren esittäminen on hyvin tavanomaista populaarimusiikkikonserteissa; ylimääräisenä esitetään useimmiten yhtyeen tai artistin tunnetuimpia, yleisön rakastamia kappaleita. Ylimääräisillä numeroilla on pitkä ja vahva perinne myös klassisen musiikin konserteissa.


title: Encore

text: "Encore" on ranskaa ja tarkoittaa ’uudelleen’, ’vielä (kerran)’. Ranskalaiset itse eivät useinkaan käytä sanaa tässä konserttiohjelmaan liittyvässä merkityksessä vaan huutavat lisänumeroa pyytäessään ”rappel” tai ”bis”.


title: Encore

text: Populaarimusiikin konsertissa encore alkaa usein niin, että yleisö huutaa bändin nimeä tai ”we want more” eli ’me haluamme lisää’. Klassisen konsertin encore pyritään saamaan aikaan pitkin ja voimakkain taputuksin. Myös italiankielisellä huudolla ”Da capo!” voi pyrkiä samaan päämäärään.


title: Tony Brise

text: Anthony William Brise (28. maaliskuuta 1952 Erith, Lontoo – 29. marraskuuta 1975 Arkley, Lontoo) oli englantilainen kilpa-autoilija. Hän voitti kaksi kolmesta Ison-Britannian Formula 3 -mestaruudesta vuonna 1973. Hän osallistui kymmeneen Formula 1 -Grand Prix’hin ja saavutti yhden MM-pisteen.


title: Tony Brise

text: Brise teki Grand Prix -debyyttinsä Espanjan GP:ssä 27. huhtikuuta 1975 Williamsilla, mutta siirtyi yhden kilpailun jälkeen entisen maailmanmestarin Graham Hillin Hill-talliin. Myöhemmin vuonna 1975 Hill, Brise ja neljä muuta tallin jäsentä kuolivat Hillin ohjaaman lentokoneen syöksyessä maahan sankassa sumussa Arkleyssa Lontoon lähellä.


title: Oksylos

text: Oksylos () oli kreikkalaisessa mytologiassa aitolialainen mies ja Haimonin poika, jonka Temenos, Aristomakhoksen poika, tapasi tiellä. Oraakkeli oli käskenyt Temenosta etsimään kolmisilmäistä miestä, ja Oksylos, joka ratsasti joko yksisilmäisellä hevosella tai muulilla, sopi kuvaukseen. Oksylos liittyi oraakkelin ennustuksen mukaisesti Temenoksen ja tämän veljen Kresfonteen seuraan ja otti osaa näiden mukana doorilaisten maahantunkeutumiseen Peloponnesokseen. Kiitoksena avustaan Oksylos sai omakseen Eliin, joka tunnettiin viljavana maana.


title: Oksylos

text: Oksylos nai Pierian, ja sai hänen kanssaan kaksi poikaa: Aitoloksen ja Laiaan. Aitolos kuoli ennen vanhempiaan, ja Laias seurasi isäänsä Eliin hallitsijana.


title: Oksylos

text: Oksylos oli myös Areen ja Protogeneian poika.


title: Transistor Revolt

text: Transistor Revolt on yhdysvaltalaisen punkyhtye Rise Againstin vuonna 2000 julkaistu omakustanne-EP. Tuolloin myös yhtye tunnettiin "Transistor Revolt" -nimellä.


title: Transistor Revolt

text: Albumin kaikki kappaleet julkaistiin myöhemmin uusina versiona yhtyeen ensimmäisellä albumilla "The Unraveling" vuonna 2001.


title: Shelbie Bruce

text: Shelbie Carole Bruce (s. 12. marraskuuta 1992 Brownsville, Teksas, Yhdysvallat) on yhdysvaltalainen näyttelijä, joka on esiintynyt muun muassa sarjoissa "Moonlight" ja "Teho-osasto". Hän osaa puhua sujuvasti englantia ja espanjaa. Hänellä on yksi pikkuveli jonka nimi on Robby, ja hän on myös näyttelijä. Hän muutti vuonna 2001 perheensä kanssa Los Angelesiin. Hän esiintyi televisiossa ensimmäisen kerran vuonna 2002, jolloin hän oli vielä 9-vuotias. Siitä lähtien hän on näytellyt eri televisio-ohjelmissa.


title: Spud Webb

text: Anthony Jerome Webb, paremmin tunnetaan nimellä Spud Webb (s. 8. heinäkuuta 1963, Dallasissa, Texasissa), on aktiiviuransa lopettanut yhdysvaltalainen NBA:ssa pelannut koripalloilija. Webb oli 170 senttiä pitkä ja 60 kiloa painava pelinrakentajan pelipaikkaa pelaava "pikkumies".


title: Spud Webb

text: Spud Webb on NBA:n historian kolmanneksi lyhyin pelaaja sekä lyhyin NBA:n donkkikisan voittanut pelaaja. Webb voitti donkkikisan vuonna 1986 ja hänen haastavin vastustajansa oli hänen joukkuetoverinsa Dominique Wilkins, joka ei ollut koskaan aiemmin nähnyt Webbin donkkaavan.


title: Taskinen

text: Taskinen on suomalainen sukunimi, joka on muun muassa seuraavilla henkilöillä:


title: Don Novello

text: Don Novello (s. 1. tammikuuta 1943) on yhdysvaltalainen näyttelijä. Hän tuli tunnetuksi "Saturday Night Live" -show'sta, jossa hän esiintyi usein kirkonmies Guido Sarduccin roolista.


title: Don Novello

text: Lorainissa, Ohiossa syntynyt Novello on toiminut lisäksi muun muassa tuottajana ja käsikirjoittajana. Hän oli ääninäyttelijänä animaatioissa "Atlantis – Kadonnut kaupunki" (2001) ja "Atlantis: Milon paluu" (2003).


title: Don Novello

text: Novello on ollut useaan otteeseen Emmy-ehdokkaana.


title: Loikkanen

text: Loikkanen on suomalainen sukunimi. Nimen tunnettuja kantajia ovat:


title: The Unraveling

text: The Unraveling on yhdysvaltalaisen punkyhtye Rise Againstin vuonna 2001 julkaistu debyyttialbumi. Se julkaistiin Fat Wreck Chords -levy-yhtiön kautta. Vuonna 2005 "The Unraveling" julkaistiin uudelleen, jolloin albumille oli lisätty kaksi bonuskappaletta.


title: Lehtelä

text: Lehtelä on suomalainen sukunimi. Nimen tunnettuja kantajia ovat:


title: Richard Herd

text: Richard Herd, Jr. (s. 26. syyskuuta 1932) on yhdysvaltalainen näyttelijä. Hänellä oli vakituisia rooleja muun muassa minisarjassa "V" ja sitä seuranneessa "V: The Final Battlessa".


title: Richard Herd

text: Herdillä oli roolit myös "issa", "T. J. Hookerissa" ja "Seinfeldissä". Hän ei uransa aikana rajoittunut pelkästään televisiosarjoihin, vaan näytteli myös elokuvissa, kuten "Kiina-ilmiössä" (1979).


title: Richard Herd

text: Herd syntyi Bostonissa, Massachusettsissa, Katherine ja Richard Sr:n poikana.


title: Hallamaa

text: Hallamaa on suomalainen sukunimi. Nimen tunnettuja kantajia ovat:


title: Jake Garn

text: Edwin Jacob "Jake" Garn (s. 12. lokakuuta 1932) on yhdysvaltalainen republikaanisen puolueen poliitikko. Hänestä tuli ensimmäinen avaruudessa käynyt istuva Yhdysvaltain kongressiedustaja huhtikuussa 1985, kun hän osallistui Discoveryn STS-51-D-lennolle.


title: Jake Garn

text: Garn syntyi Richfieldissä, Utah'ssa, ja valmistui Utah'n yliopistosta. Hän toimi Salt Lake Cityn pormestarina vuosina 1972–1974 ja Yhdysvaltain senaatin jäsenenä Utah'sta vuosina 1974–1993.


title: Jake Garn

text: Garn meni vuonna 1957 naimisiin ensimmäisen vaimonsa Hazelin kanssa ja sai neljä lasta ennen tämän kuolemaa auto-onnettomuudessa 1976. Garn meni uusiin naimisiin toisen vaimonsa Kathleenin kanssa 1977 ja sai kaksi lasta lisää.


title: Pihlström

text: Pihlström on muun muassa seuraavien henkilöiden sukunimi:


title: Dick Garmaker

text: Richard Eugene "Dick" Garmaker (s. 29. lokakuuta 1932) on yhdysvaltalainen koripalloilija. Hän syntyi Hibbingissä Minnesotassa ja valmistui Minnesotan yliopistosta.


title: Dick Garmaker

text: Garmaker pelasi NBA-tasolla vuosina 1955–1961. Hänen joukkueinaan olivat Minneapolis Lakers ja New York Knicks. Hän pelasi ammattilaisuransa aikana neljässä tähdistöottelussa.


title: Salmenkivi

text: Salmenkivi on suomalainen sukunimi. Nimeä kantaa nykyään 68 henkilöä. Tunnettuja nimen kantajia ovat:


title: Corona del Mar

text: Corona del Mar on asuinalue Newport Beachissa, Kalifornian osavaltiossa Yhdysvalloissa. Se erottuu muusta Newport Beachista tyylikkäällä rakennuskannallaan, joka koostuu vanhoista ja uusist aomakotitaloist akukkien mukaan nimettyjen katujen varsilla. Kaupunginosassa on kaksi uimarantaa, Big Corona ja Little Corona.


title: Pulliainen

text: Pulliainen on suomalainen sukunimi. Nimeä kantaa vuonna 2012 1 026 henkilöä. Tunnettuja nimen kantajia ovat:


title: Bronisław Geremek

text: Bronisław Geremek (6. maaliskuuta 1932 – 13. heinäkuuta 2008) oli puolalainen liberaali poliitikko, joka loi myös huomattavan uran akateemisessa maailmassa historioitsijana.


title: Bronisław Geremek

text: Varsovassa syntynyt Geremek pelastui lapsena natsien sinne perustamasta ghetosta, mutta hänen rabbi-isänsä kuoli Auschwitzissa. Geremek valmistui Varsovan yliopistosta vuonna 1954 ja väitteli tohtoriksi 1960. Hän erosi kommunistisesta puolueesta 1968 protestiksi Tšekkoslovakian miehitykselle ja oli 1980-luvulla oppositioliike Solidaarisuuden johtajia.


title: Bronisław Geremek

text: Geremek oli mukana neuvottelemassa Puolan siirtymisestä kommunistivallasta demokratiaan 1989. Hän oli Puolan parlamentin alahuoneen Sejmin jäsen 1989-2001. Geremek toimi Puolan ulkoministerinä vuosina 1997–2000 ja "Unia Wolności" -puolueen puheenjohtajana 2000–2001. Hänet valittiin Euroopan parlamenttiin vuonna 2004.


title: Bronisław Geremek

text: Geremekistä tuli apulaisprofessori 1989 ja professori 1993; hänelle myönnettiin lisäksi kymmeniä kunniatohtorinarvoja. Työstään demokraattisen Puolan ja Euroopan yhdentymisen hyväksi Geremek sai lukuisia tunnustuksia, kuten "Bundesverdienstkreuzin", Aachenin Karlspreisin (1998) ja puolalaisen Valkoisen kotkan ritarikunnan ritariuden (2002).


title: Bronisław Geremek

text: Geremek kuoli auto-onnettomuudessa 13. heinäkuuta 2008.


title: Päivärinta

text: Päivärinta on suomalainen sukunimi. Nimeä kantaa Suomessa nykyään 1 499 henkilöä. Tunnettuja nimen kantajia ovat:


title: Balboa Island

text: Balboa Island on alue Newport Beachissa, Kaliforniassa. Balboa Island muodostuu kolmesta keinotekoisesta saaresta.


title: Balboa Island

text: Suurin saari on Balboa Island ja pienempi Little Balboa Island, joka sijaitsee suurimman saaren itäpuolella. Pienin saari on Collins Island.


title: Balboa Island

text: Balboa Islandilla sijaitsee Yhdysvaltojen kalleimpia kiinteistöjä heti Lower Manhattanin jälkeen. Kaksio olohuoneella, josta merinäköala, maksaa noin 3 miljoonaa USDa. Asukastiheys on jopa korkeampi kuin San Franciscossa, 17,621 as./km².


title: Luettelo Nuclear Blastin artisteista

text: Tämä on luettelo Nuclear Blast Recordsin kautta levyjään julkaisseista artisteista.


title: Vartiainen

text: Vartiainen tai Wartiainen on suomalainen sukunimi, ja tunnettuja nimen kantajia ovat:


title: Jääkiekon SM-liigakausi 2001–2002

text: Kausi 2001–2002 oli jääkiekon SM-liigan 27. kausi. Mestaruuden voitti Helsingin Jokerit. Toiseksi tuli Tampereen Tappara ja kolmanneksi Hämeenlinnan Pallokerho. Runkosarjan pistepörssin voitti Tapparan Janne Ojanen ja pudotuspelien pistepörssin kesken kauden SaiPasta Jokereihin siirtynyt Vladimir Machulda.


title: Luettelo Mikko Alatalon kappaleista

text: Tämä on luettelo Mikko Alatalon levyttämistä kappaleista aakkosjärjestyksessä.


title: Luettelo Mikko Alatalon kappaleista

text: Listassa on kaikkiaan 535 kappaletta.


title: Jääkiekon SM-liigakausi 2000–2001

text: Kausi 2000–2001 oli jääkiekon SM-liigan 26. kausi, ja ensimmäinen 13 joukkueen suljettuna sarjana. Liigakarsinnat palautettiin keväällä 2009. Mestaruuden voitti kolmatta kertaa peräkkäin Turun Palloseura. Hopealle tuli Tampereen Tappara ja Tampereen Ilves voitti pronssia. Jokerit voitti runkosarjan 77 pisteellä, toiseksi tuli vain pisteen erolla TPS. Runkosarjan pistepörssin voitti Jokereiden Petri Varis tehopisteillä 27+43=70. Kauden puolivälierissä, perjantaina 23.3.2001, HIFK ja Ilves pelasivat jääkiekon SM-liigan siihen mennessä kaikkien aikojen pisimmän ottelun. Ilveksen Jani Nikko iski kiekon maaliin 4. jatkoerässä lopputulokseksi Ilvekselle 0-1. Maalin syntyaika oli 124:41. Ennätys rikottiin vajaat 14 vuotta myöhemmin 15. maaliskuuta 2015, jolloin samat joukkueet Ilves ja HIFK pelasivat pudotuspelien ensimmäistä kierrosta. Sen ottelun ratkaisi HIFK:n Mika Partanen niin ikään neljännessä jatkoerässä pelikellon näyttäessä aikaa 134:14.


title: M/S Holmia

text: M/S Holmia oli vuonna 1971 Norjassa, Kristiansandissa rakennettu ja alun perin Silja Linen omistuksessa ollut autolautta, jossa oli tilaa 56 kuorma-autolle ja 51 henkilöautolle. Hyttejä oli 12. Sen mitat ovat 106,31×16,04×4,95 m, ja sen kaksi 8-sylinteristä Pielstick-dieselmoottoria tuottivat 6 620 kW:n tehon. "Holmian" huippunopeus oli 19,0 solmua.


title: M/S Holmia

text: Alus tilattiin Kristiansands Mekaniska Verkstad A/S:lta Kristiansandista Norjasta. Sen köli laskettiin telakkanumerolla 216, ja se laskettiin vesille 9. tammikuuta 1971. Se kastettiin 3. huhtikuuta "Holmiaksi," ja se luovutettiin 3. huhtikuuta 1971 turkulaiselle Ab Siljarederiet Oy:lle.


title: M/S Holmia

text: Alus asetettiin 7. huhtikuuta 1971 Uudestakaupungista ja Turusta Norrtäljeen olevalle reitille. Se myytiin helmikuussa 1973 Singaporeen Internationel Chartering Cooperationille, joka vaihtoi aluksen nimeksi "ADS Meteoriksi". Alus siirrettiin 25. helmikuuta operoitavaksi P&O Ferriesille, joka asetti sen Heyshamin ja Belfastin väliselle reitille. Alus rekisteröitiin Meteor Reederei und Schiffsfahrts GmbhH KG:lle Singaporeen vuonna 1974.


title: M/S Holmia

text: P&O Ferries osti aluksen 18. helmikuuta 1975, jolloin se nimettiin "Pendaksi". Alus sijoitettiin tammikuussa 1980 Stranraerin ja Larnen ja edelleen 18. huhtikuuta Southamptonin ja Le Havren väliselle reitille. Alus sai uuden nimen 7. kesäkuuta, kun se kastettiin "NF Jaguariksi". Lokakuussa alus käväisi huollettavana Liverpoolissa.


title: M/S Holmia

text: Alus vuokrattiin 15. toukokuuta 1981 Isle of Man Packet Companylle, joka sijoitti sen Douglasin ja Heyshamin väliselle reitille. Alus myytiin 30. joulukuuta James Fisher and Sonsille Barrowiin. Aluksen vuokrasopimus Isle of Mani Steam Packet Companyn kanssa kuitenkin jatkui, vaikka alus käväisikin telakalle. Vuonna 1983 alus sai nimekseen "Peveril".


title: M/S Holmia

text: Isle of Man Steam Packet Company osti aluksen joulukuussa 1992. Vuonna 1997 se oli huollettavana Birkenheadissa. Alus oli 16.-24. marraskuuta vuokrattuna Irish Ferries Plc:lle Rosslaresta Pembroken telakalle, ja se siirrettiin 1. joulukuuta Birkenheadiin. Alus aloitti 13. tammikuuta 1998 liikennöinnin Douglasin ja Heyshamin välillä. Sen viimeinen vuoro reitillä lähti 10. heinäkuuta, ja 13. heinäkuuta alus oli jälleen Birkenheadissä.


title: M/S Holmia

text: Alus myytiin syyskuussa 2000 panamalaiselle Marine Express Inc:lle, joka antoi sille nimen "Caribbean Express". Alus lähti 27. syyskuuta Birkenheadistä, mutta se sai konerikon Biskajanlahdella. Se makasi Santanderissa odottaen varaosia. Alus myytiin Phnom Pehniin Kambodžaan Cadre-varustamolle, joka kastoi aluksen "Expressiksi". Se myytiin Intiaan romutettavaksi vuonna 2009.


title: Euroopan maantiede

text: Eurooppa on fyysisen maantieteen näkökulmasta ryhmä Euraasian mantereen läntisiä niemimaita sekä niiden edustalla olevia saaria. Eurooppa ja Aasia kuuluvat samaan mannerlaattaan, joten maanosat erotetaan toisistaan ensisijaisesti kulttuurimaantieteellisistä syistä. Geologisesti Eurooppaa voidaan myös pitää omana maanosanaan, sillä se sisältää historiallisen Baltikan mantereen (nykyinen Pohjois-Eurooppa) ja siihen myöhemmin liittyneet jäänteet muista mantereista. Keski-Euroopasta erkanevat etelään Iberia, Italia ja Balkan. Pohjoisessa mantereeseen liittyy Fennoskandia. Eurooppa levenee itäänpäin mentäessä, kunnes kohtaa Aasian rajan Uralvuorilla.


title: Euroopan maantiede

text: Etelässä Euroopan erottaa Afrikasta Välimeri. Euroopan lounaispuolella sijaitsevan Makaronesian saarista Azorit luetaan Eurooppaan kuuluviksi; Madeira ja Kanariansaaret ovat maantieteellisesti osa Afrikkaa. Luoteessa raja kulkee Grönlannin ja Islannin välissä – Islanti lasketaan yleensä Eurooppaan, vaikka se sijaitseekin lähempänä Pohjois-Amerikkaan kuuluvaa Grönlantia kuin manner-Eurooppaa. Pohjoisessa Jäämeren saarista Huippuvuoret, Novaja Zemlja ja Frans Joosefin maa lukeutuvat Eurooppaan. Aasian vastainen itäraja kulkee Uralvuoriston vedenjakajaa pitkin. Kaakossa rajanveto ei ole yksiselitteinen, ja siitä on olemassa useita tulkintoja. Tavanomaisin niistä määrittää itärajan jatkumaan Uralvuorten jälkeen Uraljokea pitkin Kaspianmereen, josta se jatkuu Kaukasusvuorten vedenjakajaa pitkin Mustallemerelle. Uraljoen ohella rajana on pidetty myös Embajokea ja Kaukasuksen ohella Kurajokea. Mustaltamereltä raja kulkee Turkin kapeiden salmien, Bosporin ja Dardanellien, kautta Egeanmerelle ja sieltä edelleen Välimerelle.


title: Euroopan maantiede

text: Kulttuurimaantieteellisesti Eurooppaan voidaan lukea myös Aasiassa sijaitsevat Kypros ja Armenia. Toisaalta eräissä tulkinnoissa, etenkin Venäjällä, koko Kaukasia on jätetty Euroopan ulkopuolelle.


title: Euroopan maantiede

text: Euroopan pinnanmuodot vaihtelevat suuresti verraten pienillä alueilla. Etelä-Euroopassa on merkittäviä vuoristoja, kuten Pyreneet, Alpit, Karpaatit ja Kaukasus, samoin pohjoisessa Skandit ja Uralvuoret. Näiden välissä on laaja tasankoalue, johon kuuluu matalan Itämeren halkoma Pohjois-Euroopan alanko ja Itä-Euroopan tasanko.


title: Euroopan maantiede

text: Euroopan korkeimmat vuoret sijaitsevat Kaukasuksella, mikäli käytetään yleisintä määritelmää maanosan rajoista. Kaukasuksen korkein huippu Elbrus (5 642 m) sijaitsee vuoriston Euroopanpuoleisessa osassa. Länsi-Euroopan korkeimmat huiput ovat Alpeilla (Mont Blanc 4 808 m).


title: Euroopan maantiede

text: Eurooppaa halkovat joet ovat olleet muinaisista ajoista saakka tärkeitä liikenneväyliä. Koillis-Euroopassa kulki monia merkittäviä vesireittejä Euroopanpuoleisen Venäjän suuria jokia pitkin. Itämereltä saatottoi purjehtia jokia pitkin Kaspianmerelle ja Mustallemerelle muutamia taipaleita lukuun ottamatta. Venäjän läpi ovat kulkeneet moniin kansoihin kuuluvat kauppiaat ehkä jo tuhansia vuosia. Viikingit nimittivät Venäjän vesireittejä ja niille vieviä merireittejä idäntieksi.


title: Euroopan maantiede

text: Myös itämerensuomalaisten arvellaan käyneen idäntiellä. Varsinkin muinaisten vepsäläisten tiedetään olleen tiiviissä kauppayhteyksissä turkkilaisiin kansoihin. Vuoksen kautta myös Suomen vesistöistä esimerkiksi Saimaan vesistö ja siihen yhteydessä olevat vesistöt kuuluivat samaan vesireitistöön, ollen sen luoteinen sivuhaara.


title: Euroopan maantiede

text: Vesireitit olivat ehdottomasti tärkein vähänkin pidempien matkojen kulkuväylä Suomessa aina moderniin aikaan ja rautateiden sekä maanteiden yleistymiseen asti. Tätä ennen maareitit, taipaleet, koettiin lähinnä esteiksi. Tästä tosin oli joitakin poikkeuksia, muun muassa esihistoriallisena pidetty Hämeen härkätie.


title: Keihäslehdet

text: Keihäslehdet ("Anubias") on märkien paikkojen kasvisuku. Monia lajeja pidetään akvaariokasveina.


title: Keihäslehdet

text: Keihäslehtien lehdet ovat keihään muotoiset, tummanvihreät ja melko paksut. Suurimpien lajien lehdet kasvavat yli 80 cm pitkiksi, pienin on kääpiökeihäslehti "Anubias barteri" var. "nana", jonka lehdet jäävät alle 6 cm pitkiksi, 3 cm leveiksi. Kasvi kukkii veden alla, mutta leviää tehokkaasti myös suvuttomasti maavarren palasista.


title: Keihäslehdet

text: Keihäslehtiä kasvaa tropiikissa, Keski- ja Länsi-Afrikassa. Useimmat lajit kasvavat jokien pohjalla, mutta jotkin ovat suokasveja.


title: Keihäslehdet

text: Keihäslehdet ovat suosittuja akvaarioissa, koska ne kestävät vähäistä valoa, korkeita lämpötiloja ja koska kasveja syövät kalat eivät yleensä syö keihäslehtiä. Keihäslehdet kasvavat hitaasti ja ovat siksi kalliita, ja niihin voi kertyä levää. Keihäslehti on myös vaikeahoitoinen ja tarvitsee hyvän kasvualustan.


title: Zoran Đinđić

text: Zoran Đinđić (, 1. elokuuta 1952 Bosanski Šamac, Jugoslavia – 12. maaliskuuta 2003 Belgrad, Serbia ja Montenegro) oli serbialainen filosofi ja poliitikko, maan pääministeri tammikuusta 2001 lähtien salamurhaansa asti. Đinđić johti kansannousua, joka syrjäytti presidentti Slobodan Miloševićin vuonna 2000. Đinđić salamurhattiin Belgradissa vuonna 2003.


title: Zoran Đinđić

text: Đinđić syntyi Bosanski Šamacissa Jugoslaviassa, nykyisen Bosnia ja Hertsegovinan alueella. Hänen isänsä oli armeijan upseeri. Đinđić opiskeli filosofiaa Belgradin yliopistossa sekä Frankfurtissa Länsi-Saksassa. Saksaan hän lähti 1977 kun media hyökkäsi häntä vastaan hänen yritettyään järjestää riippumattoman opiskelijaliikkeen. Tämä johti salaisen poliisin häntä vastaan ja työnsaantimahdollisuuksien ehtymiseen.


title: Zoran Đinđić

text: Đinđić palasi Jugoslaviaan 1989 ja sai paikan Novi Sadin yliopistolta. Hän perusti muiden toisinajattelijoiden kanssa Demokraattisen puolueen. Hänet valittiin Serbian parlamenttiin 1990 ja puolueen johtoon 1993.


title: Zoran Đinđić

text: Vuosina 1990–1991 Đinđić ajoi Serbian armeijan perustamista ja Jugoslavian kansanarmeijan hylkäämistä, jota esimerkiksi Vojislav Šešelj vastusti. Đinđićilla oli kuitenkin läheinen suhde Arkaniin.


title: Zoran Đinđić

text: Đinđić valittiin talven 1996–1997 massiivisten protestien jälkeen Belgradin pormestariksi, jossa asemassa hän oli ensimmäinen ei-kommunisti. Slobodan Miloševićin hallitseva keskushallitus mitätöi aluksi vaalien tuloksen, mutta protestien jälkeen Đinđić nimitettiin virkaan. Kuitenkin ainoastaan yhteisen vihollisen yhdistämä Zajedno-koalitio hajosi ja Vuk Draškovićin SPO, Vesna Pešićin GSS ja Radikaalipuolue äänestivät Đinđićin pois virasta.


title: Zoran Đinđić

text: Đinđićin puolue boikotoi vuoden 1997 presidentin- ja parlamenttivaaleja, kuten muutkin "demokraattisen blokin" puolueet, joten vain sosialistinen puolue, radikaalit ja SPO saivat merkittävästi paikkoja. Boikotti esti presidentinvalinnan äänestysprosentin jäädessä liian alhaiseksi. Vastakkain olivat mitätöidyissä vaaleissa sosialistien Zoran Lilić ja radikaalien Vojislav Šešelj, mutta sosialistien Milan Milutinović valittiin viimein kolmannella kerralla äänestysprosentin noustessa viimein yli vaaditun 50 prosentin. Šešelj kannattajineen syytti tässä vaiheessa vaalivilppiä, mutta päätti protestinsa kun Kosovon kriisi alkoi alkuvuodesta 1998. Myös Drašković liittyi hallitukseen kun NATO alkoi pommittaa Jugoslaviaa.


title: Zoran Đinđić

text: Đinđić tukijoineen jäi ainoaksi merkittäväksi opposition edustajaksi. Hän pakeni Montenegroon NATO:n pommittaessa Serbiaa. Đinđićista tuli länsimaiden suosikki ja Time-lehti nimitti hänet yhdeksi 2000-luvun alun tärkeimmistä poliitikoista. Valokuvaa Đinđićista kättelemässä Bill Clintonia pommitusten aikana käytettiin kotimaassa hänen leimaamiseensa petturiksi. Häntä syytettiin heinäkuussa 1999 hänen palattuaan valtiollisen turvallisuuden vaarantamisesta.


title: Zoran Đinđić

text: Đinđićilla oli myös hämäriä suhteita erinäisiin puolisotilaallisten ryhmien johtajiin ja rikollisiin. Hän neuvotteli Arkanin kanssa jonkinlaisesta mahdollisuudesta liittoutua, vähän ennen kuin tämä salamurhattiin. Đinđićia syytettiin myös "amerikkalaisten sätkynukeksi" ja äänestäjätkin epäilivät hänen isänmaallisuuttaan.


title: Zoran Đinđić

text: Đinđić oli tärkeässä osassa syyskuun 2000 parlamentin- ja presidenttivaaleissa ja niiden jälkeisissä protesteissa, joissa Miloševićin hallitus kaadettiin. Miloševićin-vastaiset 19 puoluetta muodostivat Demokraattisen opposition (DOS), jonka johdossa olivat Koštunica ja Đinđić. Đinđićista tuli Serbian pääministeri 25. tammikuuta 2001.


title: Zoran Đinđić

text: Đinđić oli merkittävässä osassa Miloševićin vangitsemisessa ja lähettämisessä oikeudenkäyntiin Haagiin. Hän oli länsimaiden tukema ja tapasi useita valtionpäämiehiä kuten George W. Bushin, Tony Blairin ja Jacques Chiracin. Hänen merkittävin kilpailijansa oli entinen hallituskumppani ja sittemmin Jugoslavian liittotasavallan presidentti Koštunica.


title: Zoran Đinđić

text: Elokuussa 2001 Đinđić raportoi Koštunican hallituksen linkeistä järjestäytyneeseen rikollisuuteen, jonka jälkeen Koštunican DSS-puolueen 45 edustajaa vetivät tukensa hallitukselta. Đinđić yritti erottaa DSS:n jäsenet parlamentista imperatiivisen mandaatin perusteella, koska heidät oli valittu DOS:in listoilta, ja pyrki korvaamaan heidät itselleen uskollisilla edustajilla. Koštunica ja DSS syyttivät Đinđićia suorasanaisesti yhteyksistä gangstereihin. Đinđić syytti Koštunicaa yhteyksien rakentamisesta Miloševićin kauden armeijan johtajiin.


title: Zoran Đinđić

text: Zvezdan Jovanović ampui Đinđićin Belgradissa 12. maaliskuuta 2003 kello 12:23. Jovanović ampui häntä rintaan hallituksen rakennusta vastapäätä olevan rakennuksen katolta. Đinđićin kiidätettiin sairaalaan, jossa hänet julistettiin kuolleeksi tuntia myöhemmin.


title: Zoran Đinđić

text: Salamurhan taustatekijäksi syytettiin entistä Serbian salaisen poliisin antiterroristiryhmän "punaisten barettien" (Jedinica za specijalne operacije; JSO) jäsentä Milorad "Legija" Ulemekia, joka toimi myös useissa militanttiryhmissä, kuten Arkanin tiikereissä Jugoslavian sodissa.


title: Zoran Đinđić

text: Tuolloin toimessa ollut presidentti Nataša Mićić julisti maan hätätilaan ja eräitä opposition jäseniä pidätettiin. Đinđićin seuraajaksi Demokraattisen puolueen johtoon valittiin Zoran Živković.


title: Piccadilly Line

text: Piccadilly Line on Lontoon metron kolmanneksi käytetyin linja. Se on 71 kilometriä pitkä ja siinä on 53 asemaa, joista 25 sijaitsee maan alla. Linja kulkee Cockfostersista Pohjois-Lontoossa keskustan kautta Heathrow’n lentoasemalle ja Uxbridgeen luoteessa. Linja avattiin 15. joulukuuta 1906 nimellä Great Northern, Piccadilly & Brompton Railway Finsbury Parkin ja Hammersmithin välille, jonka jälkeen sitä on laajennettu useampaan kertaan. Linjan vuoroväli keskustan alueella on neljä minuuttia suuntaansa. Piccadilly Linella on kaksi varikkoa Northfieldsissä ja Cockfostersissa sekä muutamia sivuraiteita.


title: Daniela Dessì

text: Daniela Dessì (1957 Genova – 20. elokuuta 2016 Brescia) oli italialainen sopraano. Hän loi monipuolisen uran, johon mahtui muun muassa Verdin, Puccinin, Leoncavallon, Monteverdin, Pergolesin, Prokofjevin ja Mozartin teosten tulkintoja.


title: Daniela Dessì

text: Genovassa syntynyt Dessì opiskeli Parman konservatoriossa ja Sienan Chigiana-akatemiassa.


title: Viuhkalehdet

text: Viuhkalehdet ("Cabomba") on toinen viuhkalehtikasvien kahdesta suvusta. Ne ovat vedessä kasvavia ruohoja, joilla on juurakko ja kelluvia varsia. Viuhkamaiset, haaraiset lehdet muodostavat rennon varren ympärille kiehkuroita.


title: Viuhkalehdet

text:
Joitakin viuhkalehtiä pidetään akvaariokasveina. Karkeaviuhkalehti "Cabomba caroliniana" on nopeakasvuinen ja helppohoitoinen. Se on levinnyt ihmisen mukana alkuperäisiltä kasvupaikoiltaan Etelä-Amerikasta ja Pohjois-Amerikan eteläosista muualla Yhdysvaltoihin ja Australiaan, missä siitä on tullut rikkaruoho.
Myös jättiläisviuhkalehteä "Cabomba aquatica" ja punaviuhkalehteä "Cabomba furcata" tai "Cabomba piauhyensis" kasvatetaan akvaarioissa.


title: Viuhkalehdet

text: Sukuun kuuluu viisi lajia:


title: Juan Pons

text: Juan Pons Álvarez (s. 8. elokuuta 1946) on espanjalainen oopperalaulaja. Hän on esittänyt Verdin tärkeimpien baritoniroolien lisäksi muun muassa veristisiä teoksia.


title: Juan Pons

text: Pons syntyi Ciutadellassa Menorcalla. Hän saavutti kansainvälistä huomiota ensi kertaa esiintymisellään Verdin "Falstaffissa" Milanon La Scalassa 1980. Hän on sittemmin esiintynyt useissa maailman huomattavimpiin lukeutuvissa oopperataloissa, kuten New Yorkin Metropolitanissa, jossa hän teki debyyttinsä vuonna 1983.


title: Juan Pons

text: Pons nimitettiin 18. marraskuuta 2000 Baleaarien yliopiston kunniatohtoriksi.


title: Paolo Coni

text: Paolo Coni (s. 1957 Perugia) on italialainen baritoni. Voitettuaan Battistini-kilpailun hän teki vuonna 1984 debyyttinsä esiintymällä Milanon Teatro Liricossa roolissa Verdin "Il corsarossa".


title: Paolo Coni

text: Muihin säveltäjiin, joiden rooleja Coni on tulkinnut, lukeutuvat Donizetti ja Leoncavallo. Hän on esiintynyt useissa kansainvälisesti kuuluisissa oopperataloissa, kuten La Scalassa, Covent Gardenissa, Wienin valtionoopperassa ja Metropolitan-oopperassa.


title: Revolutions per Minute (Rise Againstin albumi)

text: Revolutions Per Minute on yhdysvaltalaisen punkyhtye Rise Againstin studioalbumi, joka julkaistiin vuonna 2003. Albumi oli Rise Againstin viimeinen Fat Wreck Chords -levy-yhtiön kautta julkaistu albumi. Se sisältää singlet "Heaven Knows", "Like The Angel" sekä cover-version Journey-yhtyeen kappaleesta "Any Way You Want It".


text: "Kaikki kappaleet kirjoittanut Rise Against, paitsi kappale 13."


title: Ernesto Gavazzi

text: Ernesto Gavazzi (s. 7. toukokuuta 1941) on italialainen oopperalaulaja, äänialaltaan tenori. Hän on tulkinnut muiden muassa Cilean, Donizettin, Giordanon, Leoncavallon, Puccinin, Rossinin ja Verdin rooleja.


title: Ernesto Gavazzi

text: Gavazzi syntyi Seregnossa, Milanon maakunnan alueella Lombardiassa.


title: Anjalankosken vaakuna

text: Anjalankosken vaakuna oli Anjalankosken kaupungin tunnus. Sen on suunnitellut Jaska Hänninen vuonna 1952. Se oli alun perin käytössä Sippolan kunnan vaakunana, kunnes Sippola ja Anjala yhdistyivät Anjalankosken kauppalaksi vuonna 1975.


title: Anjalankosken vaakuna

text: Anjalankosken vaakunassa on mustassa kentässä kaksi hopeasippua ristikkäin ja niiden alapuolella sinihopeinen lähde. Vaakunan aihe on mahdollisesti peräisin kertomuksesta, jonka mukaan Sippolan kirkon luona oli lähde, jonka reunalla oli tuohesta valmistettuja varrellisia juoma-astioita, lippejä. Paikallisessa murteessa lippi tunnettiin nimellä sippu.


title: Anjalankosken vaakuna

text: Vaakuna muuttui epäviralliseksi kotiseutuvaakunaksi vuonna 2009 Anjalankosken liityttyä osaksi Kouvolan kaupunkia.


title: Katia Ricciarelli

text: Katia Ricciarelli (s. 18. tammikuuta 1946) on italialainen oopperalaulaja, äänialaltaan sopraano. Hän syntyi Rovigossa, opiskeli Venetsiassa ja teki debyyttinsä Mantovassa 1969.


title: Katia Ricciarelli

text: Ricciarellin maine alkoi nopeasti kiiriä eri puolille maailmaa 1970-luvun alussa, kun hän esiintyi muun muassa La Scalassa, Covent Gardenissa ja Metropolitan-oopperassa.


title: Katia Ricciarelli

text: Eräs tärkeä käännekohta Ricciarellin uralla oli vuosi 1981, jolloin hän alkoi työskennellä Rossini-festivaalilla Pesarossa; hän tulkitsi Rossinin tuotantoa samanaikaisesti kuin jatkoi Verdin ja Puccinin rooleissa.


title: Katia Ricciarelli

text: Ricciarelli oli naimisissa televisiojuontaja Pippo Baudon kanssa, kunnes erosi vuonna 2004.


title: Suoristuva joukko

text: Suoristuvat joukot ovat mittateorian sovelluksissa käytettävä joukkotyyppi, joilla on paljon sileiden monistojen ominaisuuksia mittateoreettisessa mielessä. Suoristuvuutta käytetään erityisesti fraktaalien teoreettisessa tutkimuksessa.


title: Suoristuva joukko

text:
Olkoon formula_1 ja formula_2. Nyt joukko "E" on "m"-suoristuva, jos on olemassa Lipschitz-kuvaukset formula_3, joilla
formula_4
missä formula_5 on "m"-ulotteinen Hausdorffin mitta.


title: Suoristuva joukko

text: Toisin sanoen "m"-suoristuvaa joukkoa voidaan approksimoida Lipschitz-kuvausten kuvajoukoilla mittateoreettisessa mielessä tarkasti.


title: Suoristuva joukko

text:
Kirjallisuudessa joukkoa formula_6 sanotaan puhtaasti "m"-epäsuoristuvaksi, jos jokaisella "m"-suoristuvalla formula_1 pätee
formula_8
Epäsuoristuvuutta ja puhtaasti epäsuoristuvuutta ei tule sekoittaa keskenään. Nimittäin on olemassa joukkoja, jotka eivät ole puhtaasti epäsuoristuvia, mutta ovat epäsuoristuvia (esimerkiksi puhtaasti epäsuoristuvan ja suoristuvan joukon erillinen yhdiste). Toisaalta voidaan osoittaa, että jokainen joukko formula_9 voidaan jakaa puhtaasti "m"-epäsuoristuvaan ja "m"-suoristuvaan osaan.
Olkoon formula_1, formula_11 ja formula_12 affiini kuvaus. Olkoon lisäksi formula_13 ja joukko
formula_14
missä formula_15 on pisteen "x" etäisyys joukosta formula_16.


title: Suoristuva joukko

text:
Määritellään, että formula_17 on joukon formula_18 approksimatiivinen tangentti pisteessä formula_19, jos jokaisella formula_13 on raja-arvo
formula_21


title: Suoristuva joukko

text: Voidaan osoittaa, että "m"-suoristuvilla joukoilla on approksimatiivinen tangentti formula_5-melkein jokaisessa pisteessä formula_11.


title: Pyhtään vaakuna

text: Pyhtään vaakuna on Pyhtään kunnan tunnus. Sen on suunnitellut heraldikko Ahti Hammar vuonna 1951.


title: Pyhtään vaakuna

text: Pyhtään vaakunassa on mustassa kehässä kaksi punavaruksista hopeista lohta, joiden ympärillä neljä hopeista, kreikkalaista ristiä.


title: Pyhtään vaakuna

text: Vaakunaan on lainattu piirteitä aikaisemmin paikkakunnalla suuria maa-alueita ja useita kartanoita omistaneen Creutz-suvun vaakunasta. Hopeiset ristit viittaavat Pyhtään asemaa neljän pitäjän emäpitäjänä ja mahdollisesti myös kirkolliseen menneisyyteen. Lohet kuvastavat kalastusta ja merenkulkua.


title: Silence!

text: Silence! on kitaristi Petteri Sariolan debyyttialbumi. Se julkaistiin vuonna 2007, jolloin Sariola oli 22-vuotias. Albumin kappaleet ovat Sariolan sävellyksiä lukuun ottamatta kappaletta ”Without you”, jonka ovat tehneet Raphael Saadio, A. Wiggins ja K. Wooten. Kappaleet ”Silence” ja ”Train” Petteri Sariola on tehnyt yhdessä Jyri Sariolan kanssa. Jyri Sariola on myös tuottanut, nauhoittanut ja miksannut albumin. Lisäksi hän soittaa muutamissa kappaleissa rumpuja ja kosketinsoittimia sekä laulaa taustoja kappaleessa ”Without you”. Albumilla on mukana myös basisti Timo Tuppurainen kappaleissa ”Silence” ja ”Train”.


title: Siren Song of the Counter Culture

text: Siren Song of the Counter Culture on Rise Against -nimisen yhdysvaltalaisen punkyhtyeen vuonna 2004 julkaistu studioalbumi. Se oli yhtyeen ensimmäinen Geffen Records -levy-yhtiöllä. Albumilta julkaistiin yhteensä neljä singleä, Swing Life Away (#12 Billboard), Give It All (#37), Life Less Frightening (#33) ja Paper Wings.


title: Russell Squaren metroasema

text: Russell Squaren metroasema on asema Lontoon metron Piccadilly-linjalla Bloomsburyn kaupunginosassa, Oyster-vyöhykkeellä 1. Asema on pieni mutta vilkas läheisten hotellien vaikutuksesta johtuen. Aseman on suunnitellut Leslie Green ja se on avattu 15. joulukuuta 1906. Aseman laitureille käynti on joko hissillä tai kierreportaita 175 askelmaa. Aseman lähistöllä sijaitsevat Russell Squaren puistikko sekä British Museum. Russell Squaren asemalta King’s Cross St. Pancrasin suuntaan tapahtui 7. heinäkuuta 2005 pommi-isku, joka vaati 26 ihmisen hengen.


title: Tsukuba

text: Tsukuba () on kaupunki Japanissa Ibarakin prefektuurissa. Vuonna 2016 siellä oli 225 019 asukasta. Taajama on kehitetty tiedepuistoksi 1960-luvulla, kaupunki siitä tuli kuntaliitosten kautta 1987. Tsukubassa on Tsukuban yliopisto, KEK ja 40 muuta tutkimuslaitosta. Lisäksi siellä on moottorirata Tsukuba Circuit. Vuonna 1985 kaupungissa järjestettiin maailmannäyttely.


title: Tsukuba

text: Tsukubasta pääsee Tokioon Akihabaran asemalle 45 minuutissa vuonna 2005 valmistuneella Tsukuba Express -junalla.


title: Tsukuba

text: Kaupunki on saanut nimensä Tsukubavuoresta.


title: Werner Heel

text: Werner Heel (s. 23. maaliskuuta 1982 Merano, Italia) on italialainen alppihiihtäjä, joka on parhaimmillaan vauhtilajeissa.


title: Werner Heel

text: Heel on kilpaillut maailmancup-tasolla kaudesta 2001–2002 lähtien. Hän sijoittui kymmenen parhaan joukkoon ensimmäisen kerran oltuaan yhdeksäs syöksylaskukilpailussa Kvittfjellissä maaliskuussa 2007. Ensimmäisen voittonsa – ja palkintokorokepaikkansa – hän saavutti syöksylaskussa niin ikään Kvittfjellissä 29. helmikuuta 2008. Seuraavana päivänä hän oli samalla paikkakunnalla ja samassa lajissa kolmas. Syöksylaskun maailmancupin yhteispisteissä hän sijoittui kaudella 2007–2008 viidenneksi.


title: Werner Heel

text: Kaudella 2008–2009 Heel voitti supersuurpujottelukilpailut Val Gardenassa ja Åressa ja sijoittui supersuurpujottelucupissa toiseksi. Seuraavalla kaudella hän oli toinen Lake Louisen syöksylaskussa sekä kolmas Val d'Isère'n supersuurpujottelussa ja Kitzbühelin syöksylaskussa. Syöksycupissa hän sijoittui kolmanneksi. Kaudella 2012–2013 hän oli kolmas Val Gardenan ja Kvitfjellin supersuurpujotteluissa sekä supersuurpujottelucupissa neljäs. Kaudella 2014–2015 hän sijoittui Kvitfjellin syöksylaskussa kolmanneksi. Heel on sijoittunut maailmancupin osakilpailuissa palkintokorokkeelle kymmenen kertaa (8.3.2015 mennessä).


title: Werner Heel

text: Heel kuului Italian joukkueeseen Åren MM-kilpailuissa 2007. Hän oli supersuurpujottelussa 27. ja keskeytti superyhdistetyn. Val d'Isèren MM-kilpailuissa 2009 hän oli syöksylaskussa seitsemäs ja supersuurpujottelussa neljästoista. Vancouverin olympialaisissa 2010 hän oli supersuurpujottelussa neljäs ja syöksylaskussa kahdestoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa 22:nneksi. Schladmingin MM-kilpailuissa 2013 hän oli syöksylaskussa 16:s ja supersuurpujottelussa 20:s. Sotšin olympialaisissa 2014 hän sijoittui syöksylaskussa 12:nneksi ja supersuurpujottelussa 17:nneksi.


title: Werner Heel

text: Vuonna 2004 hän voitti supersuurpujottelun Italian mestaruuden.


title: Spencer Daniels

text: Spencer Eli Daniels (s. 23. joulukuuta 1992) on yhdysvaltalainen näyttelijä. Hän esiintyi muun muassa lyhyessä komediassa "Billy's Dad is a Fudge-Packer" (2004).


title: Spencer Daniels

text: Tulevia rooleja Danielsilla on elokuvissa "Benjamin Buttonin uskomaton elämä" (2008) ja "Star Trek" (2009). Hän on myös vieraillut useiden televisiosarjojen jaksoissa.


title: Spencer Daniels

text: Daniels syntyi Kaliforniassa.


title: Johnnie Jackson

text: Johnnie Otis Jackson (s. 30. tammikuuta 1971, New Jersey) on yhdysvaltalainen kehonrakentaja. Johnnie on 172 cm pitkä ja painaa off-seasonilla 130 kg (kilpailu 115 kg).


title: Yeosu

text:
Yeosu on kaupunki Etelä-Jeollan maakunnassa Etelä-Koreassa. Se muodostuu niemimaasta ja 317 pienestä saaresta. Vuoden 2005 väestönlaskennassa kaupungissa oli 277 995 asukasta.
Kaupunki sijaitsee meren rannalla, joten siellä on tasainen ilmasto: viileät kesät ja leudot talvet. Kaupungissa järjestetään maailmannäyttely vuonna 2012.


title: Yeosu

text: Kaupungin nähtävyyksiä ovat täysikokoinen jäljennös amiraali Yi Sun-sin kilpikonnalaivasta, sekä mustan vulkaanisen hiekan täyttämä hiekkaranta.


title: The Sufferer & the Witness

text: The Sufferer & the Witness on yhdysvaltalaisen Rise Against-yhtyeen vuonna 2006 julkaistu albumi. Albumi julkaistiin Geffen Records -levy-yhtiön kautta. Singleinä albumilta julkaistiin kappaleet: "Ready To Fall", "Prayer of the Refugee" ja "The Good Left Undone".


title: Superkirja

text: Superkirja ("Superbook", ) on japanilaisen Tatsunoko Productionsin ja yhdysvaltalaisen Christian Broadcasting Networkin tuottama vuosina 1981–1982 valmistunut animesarja. Sarjan aiheet liittyvät kristinuskoon, eritoten vanhaan testamenttiin.


title: Superkirja

text: "Superkirjan" päähenkilöitä ovat Riku-niminen (, ) poika, hänen ystävänsä Anu (, ) sekä puhuva lelurobotti Ismo (, ). Rikulla on "Superkirjaksi" kutsuttu kirja, joka vie hänet ystävineen mukaan vanhan testamentin tapahtumiin.


title: Superkirja

text: Suomessa sarjaa on esittänyt TV7. Sarjasta on julkaistu suomeksi dubattuna jaksot 1–26 videokasetilla, jaksot 1-18 myös DVD:nä. Sarjan suomenkielisinä ääninä toimivat Mari Haapala, Lena Hartikainen, Satu Poikonen, Timo Tikka, Vesa Lehtinen, Seija Lehtinen ja Erkki Lehtinen. Dubbauksen on toteuttanut Suomen kristillinen filmipalvelu.


title: Superkirja

text: TV7 on keväästä 2016 lähtien esittänyt Superkirjan uutta, Suomessa ennen esittämätöntä 13-jaksoista sarjaa suomeksi dubattuna. Kyseessä on Yhdysvalloissa vuonna 2009 tuotettu sarjan uusi versio. Sarja on julkaistu DVD:nä.


title: Mladen Petrić

text: Mladen Petrić (s. 1. tammikuuta 1981 Dubrave, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Kreikan Superliigan Panathinaikosia ja on pelannut yli 40 ottelua Kroatian A-maajoukkueessa.


title: Mladen Petrić

text: Petrić aloitti jalkapallon Sveitsissä, ja hänellä on myös Sveitsin kansalaisuus. Hän on pelannut pääsarjatasolla Panathinaikosin lisäksi Sveitsin Superliigassa Grasshoppersissa ja FC Baselissa, Saksan Bundesliigassa Borussia Dortmundissa ja Hamburger SV:ssä sekä Englannin Valioliigassa Fulhamissa ja West Ham Unitedissa. Petrić on voittanut Sveitsin-mestaruuden kolmesti sekä Sveitsin cupin ja Kreikan cupin kertaalleen.


title: Mladen Petrić

text: Petrićin uran huippuvuodet maalimäärillä mitattuna ajoittuivat vuosiin 2005–2009, joiden aikana hän pelasi neljä perättäistä yli kymmenen maalin pääsarjakautta Sveitsissä ja Saksassa tehden FC Baselille 11 maalia kaudella 2005–2006 ja 19 maalia kaudella 2006–2007, 13 maalia Borussia Dortmundille kaudella 2007–2008 sekä 12 maalia Hamburger SV:lle kaudella 2008–2009. Kaudella 2006–2007 Petrić voitti Sveitsin Superliigan maalikuninkuuden.


title: Mladen Petrić

text: Petrić edusti nuorten maajoukkuetasolla sekä Sveitsiä että Kroatiaa. A-maajoukkuetasolla hän edusti Kroatiaa pelaten vuosina 2001–2013 yhteensä 44 ottelua, joissa hän teki 13 maalia. Petrić oli mukana Kroatian joukkueessa EM-kilpailuissa 2008.


title: Mladen Petrić

text: Grasshoppers:


title: Mladen Petrić

text: FC Basel:


title: Mladen Petrić

text: Panathinaikos:


title: Pas de Calais

text: Pas de Calais voi viitata seuraaviin:


title: Randers

text: Randers on Tanskassa Keski-Jyllannin alueella sijaitsevan Randersin kunnan keskustaajama. Vuoden 2012 alussa taajamassa oli 61 121 asukasta.


title: Randers

text: Randers on myös entinen kaupunki, mutta vuonna 1970 Tanskassa luovuttiin kaupunkikäsitteestä. Randers sijaitsee Jyllannin niemimaalla. Se on ollut Lahden ystävyyskaupunki vuodesta 1947.


title: Story Musgrave

text: Franklin Story Musgrave (s. 19. elokuuta 1935 Boston, Massachusetts) on lääkäri ja entinen NASAn astronautti. Tällä hetkellä hän toimii puhujana ja konsulttina Walt Disneyn Imagineeringille sekä Kaliforniassa sijaitsevalle Applied Mindsille.


title: Story Musgrave

text: Hän on syntynyt Bostonissa, Massachusettssa, mutta pitää Lexington, Kentuckyä kotikaupunkinaan. Hänellä on 6 lasta, joista yksi on kuollut. Hänen harrastuksiaan ovat shakki, lentäminen, puutarhanhoito, kirjallisuuden kritiikki, runous, mikrotietokoneet, laskuvarjohyppääminen, valokuvaus, lukeminen, juokseminen, sukeltaminen ja liitely.


title: James McDivitt

text: James Alton McDivitt (s. 10. kesäkuuta 1929 Chicago, Illinois) entinen NASAn astronautti. Hän on naimisissa ja heillä on neljä yhteistä lasta ja kaksi vaimonsa aikaisemmasta avioliitosta. Hänen harrastuksiaan ovat metsästys, kalastus, golf, vesiurheilu lajit, tennis, ja luonnossa liikkuminen.


title: Bruce McCandless II

text: Bruce McCandless II (8. kesäkuuta 1937 Boston, Massachusetts – 21. joulukuuta 2017) oli Yhdysvaltain laivaston lentäjä ja NASAn astronautti. Hän oli naimisissa Bernice Doylen kanssa ja heillä on kaksi lasta. Hänen harrastuksiaan olivat elektroniikka, valokuvaus, sukeltaminen, lentäminen ja maastohiihto.


title: Sergei Šnurov

text: Sergei Vladimirovitš Šnurov (ven. Серге́й Влади́мирович Шну́ров, s. 13. helmikuuta 1973 Leningrad, Neuvostoliitto), lempinimeltään Šnur, on venäläinen rockmuusikko, näyttelijä, tv-kasvo ja kuvataiteilija. Hänet tunnetaan etenkin bändien Leningrad ja Rubl keulahahmona.


title: Sergei Šnurov

text: Šnurov opiskeli yhtenäiskoulun käytyään Leningradin rakennusinsinööri-instituutissa. Hän opiskeli myös restaurointia ja erikoistui puuesineiden entisöintiin. Restaurointiopintojen jälkeen hän sai opiskelupaikan teologisen instituutin filosofian tiedekunnassa, jossa hän opiskeli kolme vuotta.


title: Sergei Šnurov

text: Ennen muusikon uraa Šnurov kokeili useita eri ammatteja: hän työskenteli esimerkiksi ahtaajana, lastentarhan vartijana, puuseppänä ja lasimestarina. Vuonna 1991 Šnurov päätti alkaa muusikoksi, sillä hän oli harrastanut rock-musiikkia kahdeksannelta luokalta asti. Hän perusti Alkorepitsan, joka oli ensimmäinen venäläinen hardcore hiphop -yhtye. Tämän jälkeen hän vaikutti elektronista musiikkia esittäneessä yhtyeessä Uho Van Goga (van Goghin korva). Vuonna 1997 Šnurov perusti Leningrad-yhtyeen ja vuonna 2008 kokoonpanon nimeltä Rubl (suom. rupla). Lisäksi hän on julkaissut kaksi sooloalbumia.


title: Sergei Šnurov

text: Šnurovin musiikkityylejä ovat garage rock, ska, punkrock ja venäläinen chanson. Kappaleissaan Shnurov käyttää epäsovinnaista kieltä, ja hän on jopa esiintynyt joillakin keikoillaan alasti.


title: Sergei Šnurov

text: Sergei Shnurov on tuottelias säveltäjä. Hän kirjoittaa Leningradin ja Rublin kappaleet ja lisäksi säveltää elokuvamusiikkia. Elokuvapiireissä hän tuli tunnetuksi tehtyään musiikin venäläiseen elokuvaan Bumer (ven. Бумер). Vuonna 2007 Shnurov esitti pääosan Mariinski-teatterin oopperassa Benvenuto Cellini.